2008R0692 — MT — 16.05.2016 — 010.001

Dan it-test hu maħsub purament bħala għodda ta’ dokumentazzjoni u m’għandu l-ebda effett legali. L-istituzzjonijiet tal-Unjoni m'għandhom l-ebda responsabbiltà għall-kontenut tiegħu. Il-verżjonijiet awtentiċi tal-atti rilevanti, inklużi l-preamboli tagħhom, huma dawk ippubblikati fil-Ġurnal Uffiċjali tal-Unjoni Ewropea u disponibbli f’EUR-Lex. Dawk it-testi uffiċjali huma aċċessibbli direttament permezz tal-links inkorporati f’dan id-dokument

►B REGOLAMENT TAL-KUMMISSJONI (KE) Nru 692/2008 tal- 18 ta’ Lulju 2008 li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill ta’ l-20 ta’ Ġunju 2007 dwar l-approvazzjoni tat-tip ta’ vetturi bil-mutur fir-rigward ta’ l-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura (Test b’rilevanza għaż-ŻEE) (ĠU L 199 28.7.2008, p. 1)

Emendat bi:





Ikkoreġut b'









▼B

REGOLAMENT TAL-KUMMISSJONI (KE) Nru 692/2008

tal- 18 ta’ Lulju 2008

li jimplimenta u jemenda r-Regolament (KE) Nru 715/2007 tal-Parlament Ewropew u tal-Kunsill ta’ l-20 ta’ Ġunju 2007 dwar l-approvazzjoni tat-tip ta’ vetturi bil-mutur fir-rigward ta’ l-emissjonijiet ta’ vetturi ħfief għall-passiġġieri u ta’ vetturi kummerċjali (Euro 5 u Euro 6) u dwar l-aċċess għall-informazzjoni dwar it-tiswija u l-manutenzjoni tal-vettura

(Test b’rilevanza għaż-ŻEE)







Artikolu 1

Is-suġġett

Dan ir-Regolament jistabbilixxi miżuri għall-implimentazzjoni ta’ l-Artikoli 4, 5 u 8 tar-Regolament (KE) Nru 715/2007.

Artikolu 2

Definizzjonijiet

Għall-finijiet ta’ dan ir-Regolament, għandhom japplikaw id-definizzjonijiet li ġejjin:

1. “tip ta’ vettura rigward l-emissjonijiet u l-informazzjoni dwar it-tiswija u l-manutenzjoni tal-vettura” tfisser grupp ta’ vetturi li ma jvarjawx fl-aspetti li ġejjin: (a) l-inerzja ekwivalenti determinata b’relazzjoni għall-massa ta’ referenza kif inhu provdut fil-paragrafu 5.1. ta’ l-Anness tar-Regolament 83 tan-NU/ECE ( 4 ); (b) il-karatteristiċi tal-magna u tal-vettura kif stabbiliti fl-Appendiċi 3 ta’ l-Anness I;

2. “approvazzjoni tat-tip KE ta’ vettura rigward l-emissjonijiet u l-informazzjoni dwar it-tiswija u l-manutenzjoni tal-vettura” tfisser approvazzjoni tat-tip KE ta’ vettura rigward l-emissjonijiet tagħha mit-tailpipe, emissjonijiet mill-crankcase, emissjonijiet evaporattivi, konsum tal-fjuwil u aċċess għall-OBD tal-vettura u għal informazzjoni dwar it-tiswija u l-manutenzjoni tal-vettura;

3. “inkwinanti gassużi” tfisser emissjonijiet tal-gass ta’ l-egżost bħall-monossidu tal-karbonju, l-ossidi tan-nitroġenu, espressi f’ekwivalent għad-dijossidu tan-nitroġenu (NO2), u għall-idrokarbonji bil-proporzjon li ġej: (a) C1H1,89O0,016 għall-petrol (E5); (b) C1H1,86O0,005 għad-diżil (B5); (c) C1H2,525 għall-gass tal-petroleum likwifikat (LPG); (d) CH4 għall-gass naturali (NG) u għall-bijometanu; (e) C1H2,74O0,385 għall-etanol (E85);

4. “għajnuna biex tistartja” tfisser plaggs li jiddu (glow plugs), modifikazzjonijiet fil-ħin ta’ l-injezzjoni u tagħmir ieħor li jgħinu lill-magna biex tistartja mingħajr ma tkun arrikkita t-taħlita ta’ l-arja/tal-fjuwil tal-magna;

5. “kapaċità tal-magna” tfisser waħda minn dawn li ġejjin: (a) għall-magni bil-pistin li jirreċiproka, iċ-ċilindrata nominali tal-magna; (b) għall-magni bil-pistin idur (Wankel), darbtejn iċ-ċilindrata nominali;

6. “sistema li tirriġenera perjodikament” tfisser konvertituri katalitiċi, filtri għall-partikulati jew tagħmir ieħor għall-kontroll tat-tniġġis li jeħtieġ proċess perjodiku ta’ riġenerazzjoni f’inqas minn 4 000 km ta’ ħidma normali tal-vettura;

7. “tagħmir sostitut oriġinali għall-kontroll tat-tniġġis” tfisser tagħmir għall-kontroll tat-tniġġis jew assemblaġġ ta’ tagħmir għall-kontroll tat-tniġġis li t-tipi tiegħu ġew indikati fl-Appendiċi 4 ta’ l-Anness I ta’ dan ir-Regolament imma li jiġu offruti fuq is-suq bħala unitajiet tekniċi separati mid-detentur ta’ l-approvazzjoni tat-tip tal-vettura;

8. “tip ta’ tagħmir għall-kontroll tat-tniġġis” tfisser kovertituri katalitiċi u filtri għall-partikulati li ma jvarjaw fl-ebda wieħed mill-aspetti essenzjali li ġejjin: (a) in-numru ta’ sottostrati, l-istruttura u l-materjal; (b) it-tip ta’ attività ta’ kull sottostrat; (ċ) il-volum, il-proporzjon ta’ l-erja frontali u tat-tul tas-sottostrat; (d) il-kontenut tal-materjal katalistiku; (e) il-proporzjon tal-materjal katalitiku; (f) id-densità taċ-ċelluli; (g) id-dimensjonijiet u s-sura; (h) il-protezzjoni termali;

9. “vettura li tieħu fjuwil wieħed” tfisser vettura li hija ddisinjata biex primarjament taħdem b’tip wieħed ta’ fjuwil;

10. “vettura li tieħu gass tal-fjuwil wieħed” tfisser vettura li tieħu fjuwil wieħed li primarjament taħdem bl-LPG, bl-NG/bil-bijometanu, jew bl-idroġenu imma jista’ anki jkollha sistema tal-petrol għal finijiet ta’ emerġenza jew biex tistartja biss, fejn it-tank tal-petrol ma jkunx jesa’ aktar minn 15-il litru ta’ petrol;

11. “vettura li tieħu żewġ fjuwils” tfisser vettura b’żewġ sistemi ta’ ħażna tal-fjuwil separati li tista’ taħdem part-time b’żewġ fjuwils differenti u hija ddisinjata biex taħdem bi fjuwil wieħed kull darba;

12. “vettura li tieħu żewġ gassijiet tal-fjuwil” tfisser vettura li tieħu żewġ fjuwils li tista’ taħdem bil-petrol u tista’ wkoll taħdem jew bl-LPG, jew bl-NG/bil-bijometanu jew bl-idroġenu;

13. “vettura flex fuel” tfisser vettura b’sistema ta’ ħażna tal-fjuwil waħda li tista’ taħdem b’taħlitiet differenti ta’ żewġ fjuwils jew aktar;

14. “vettura flex fuel li tieħu l-etanol” tfisser vettura flex fuel li tista’ taħdem bil-petrol jew taħlita ta’ petrol u ta’ etanol sa taħlita b’85 % ta’ l-etanol (E85);

15. “vettura flex fuel li tieħu l-bijodiżil” tfisser vettura flex fuel li tista’ taħdem bid-diżil minerali jew taħlita ta’ diżil minerali u ta’ bijodiżil;

▼M3

16. “vettura ibrida elettrika” (HEV) tfisser vettura, inklużi vetturi li jieħdu l-enerġija minn fjuwil konsumabbli biss sabiex jiċċarġjaw mill-ġdid apparat għall-ħażna tal-enerġija elettrika/qawwa, li, għall-għan ta' propulsjoni mekkanika, tieħu l-enerġija miż-żewġ sorsi li ġejjin ta' enerġija/qawwa li jkun hemm maħżuna fuq il-vettura: (a) fjuwil konsumabbli; (b) batterija, kapasiter, flajwil/ġeneratur jew apparat ieħor għall-ħażna tal-enerġija/qawwa elettrika;

▼B

17. “miżmuma u użata b’mod xieraq” tfisser, għall-fini ta’ vettura tat-test, li tali vettura tissodisfa l-kriterji għall-aċċettazzjoni ta’ vettura magħżula stabbiliti fit-taqsima 2 ta’ l-Appendiċi 1 ta’ l-Anness II;

18. “sistema għall-kontroll ta’ l-emissjonijiet” tfisser, fil-kuntest tas-sistema OBD, il-kontrollur elettroniku tal-ġestjoni tal-magna u kwalunkwe komponent relatat ma’ l-emissjonijiet fis-sistema ta’ l-egżost jew fis-sistema evaporattiva li jipprovdi input għal jew jirċievi output minn dan il-kontrollur;

19. “indikatur ta’ ħsara (MI)” tfisser indikatur viżibbli jew li jinstema’ li jinforma b’mod ċar lis-sewwieq tal-vettura fil-każ ta’ ħsara fi kwalunkwe komponent relatat ma’ l-emissjonijiet konness mas-sistema OBD, jew tas-sistema OBD infisha;

20. “ħsara” tfisser il-ħsara ta’ komponent relatat ma’ l-emissjonijiet jew ta’ sistema relatata ma’ l-emissjonijiet li jwassal biex l-emissjonijiet jeċċedu l-limiti fit-taqsima 3.3.2 ta’ l-Anness XI jew jekk is-sistema OBD ma tkunx tista’ tissodisfa r-rekwiżiti bażiċi ta’ monitoraġġ stabbiliti fl-Anness XI;

21. “arja sekondarja” tfisser l-arja introdotta fis-sistema ta’ l-egżost permezz ta’ pompa jew ta’ valv ta’ aspiratur jew b’mezz ieħor li huwa maħsub biex jgħin fl-ossidazzjoni ta’ l-HC u tas-CO li jinsabu fil-kurrent tal-gass ta’ l-egżost;

22. “ċiklu ta'sewqan”, fejn għandhom x’jaqsmu s-sistemi OBD, jikkonsisti fl-istartjar tal-magna, fil-modalità tas-sewqan fejn tkun tiġi skoperta ħsara, jekk ikun hemm, u t-tifi tal-magna;

23. “aċċess għal informazzjoni” tfisser id-disponibbiltà ta’ l-informazzjoni kollha dwar l-OBD tal-vettura u dwar it-tiswija u l-manutenzjoni tal-vettura, meħtieġa għall-ispezzjoni, għad-dijanjosi, għas-servis jew għat-tiswija tal-vettura;

24. “defiċjenza” tfisser, fil-kuntest tas-sistema OBD, li sa żewġ komponenti jew sistemi separati li jkunu monitorjati fihom karatteristiċi operattivi temporanji jew permanenti li jfixklu l-monitoraġġ mill-bqija effiċjenti ta’ l-OBD ta’ dawk il-komponenti jew is-sistemi jew ma jissodisfawx ir-rekwiżiti dettaljati l-oħra kollha għall-OBD;

25. “tagħmir sostitut għall-kontroll tat-tniġġis iddeterjorat” tfisser tagħmir għall-kontroll tat-tniġġis kif iddefinit fl-Artikolu 3(11) tar-Regolament (KE) Nru 715/2007 li għadda ż-żmien minn fuqu jew ġie deterjorat artifiċjalment sa tali punt li jissodisfa r-rekwiżiti stabbiliti fit-Taqsima 1 ta’ l-Appendiċi 1 ta’ l-Anness XI tar-Regolament Nru 83 tan-NU/ECE;

26. “informazzjoni dwar l-OBD tal-vettura” tfisser informazzjoni relatata mas-sistema dijanjostika abbord għal kwalunkwe sistema elettronika fil-vettura;

27. “reaġent” tfisser kwalunkwe prodott għajr il-fjuwil li jinħażen fil-vettura u jiġi provdut lis-sistema tat-trattament ta’ wara ta’ l-egżost fuq it-talba tas-sistema għall-kontroll ta’ l-emissjonijiet;

28. “massa tal-vettura lesta biex taħdem” tfisser il-massa deskritta fil-punt 2.6 ta’ l-Anness I tad-Direttiva 2007/46/KE;

29. “nuqqas ta’ qbid tal-magna” tfisser nuqqas ta’ kombustjoni fiċ-ċilindru ta’ magna positive-ignition minħabba nuqqas ta’ spark, kejl ħażin tal-fjuwil, kompressjoni ħażina jew kwalunkwe kawża oħra;

30. “sistema jew tagħmir li tistartja kiesħa” tfisser sistema li temporanjament tarrikixxi t-taħlita tal-fjuwil/ta’ l-ajra tal-magna biex b’hekk tgħin lill-magna tistartja;

31. “operazzjoni jew unità minn fejn tista’ tieħu l-enerġija” tfisser provvista ta’ output imħaddma permezz ta’ magna sabiex tingħata l-enerġija lil tagħmir awżiljari, immontat fuq il-vettura;

32. “manifatturi ta’ volum baxx” tfisser manifatturi tal-vetturi li l-produzzjoni dinjija annwali tagħhom hija inqas minn 10 000 unità;

▼M3

33. “Power train elettrika” tfisser sistema li tikkonsisti minn apparat wieħed jew aktar li jaħżen/jaħżnu l-enerġija tal-elettriku, apparat wieħed jew aktar li jikkundizzjona/jikkondizzjonaw l-qawwa elettrika u magna/i elettriċi li jikkonvertu l-enerġija elettrika maħżuna għal enerġija mekkanika li tintbagħat fir-roti għall-propulsjoni tal-vettura;

▼M3

34. “Vettura purament elettrika” tfisser vettura li taħdem bil-power train elettrika biss;

35. “Vettura flex fjuwil H2NG” tfisser vettura flex fjuwil li tista' taħdem b'taħlitiet differenti ta' idroġenu u NG/bijometan;

36. “Vettura biċ-ċellola tal-fjuwil tal-idroġenu” tfisser vettura mħaddma minn ċellola tal-fjuwil li tikkonverti l-enerġija kimika minn idroġenu f'enerġija elettrika, għall-propulsjoni tal-vettura;

▼M8

37. “qawwa netta” tfisser il-qawwa miksuba fuq bank tat-test fit-tarf tal-krankxaft jew l-ekwivalenti tagħha fil-veloċità korrispondenti tal-magna jew tal-mutur bl-awżiljarji, ittestjati skont l-Anness XX (Kejl tal-qawwa netta tal-magna, il-qawwa netta u l-qawwa massima ta’ 30 minuta tas-sistema tat-trazzjoni elettrika), u stabbilita fil-kundizzjonijiet atmosferiċi ta’ referenza;

38. “qawwa netta massima” tfisser il-valur massimu tal-qawwa netta mkejla meta l-magna tkun mgħobbija b’tagħbija sħiħa;

39. “qawwa massima ta’ 30 minuta” tfisser il-qawwa massima netta ta’ sistema tat-trazzjoni elettrika b’vultaġġ DC kif stabbilit fil-paragrafu 5.3.2 tar-Regolament UNECE Nru 85 ( 5 );

40. “cold start” tfisser temperatura tal-likwidu li jkessaħ il-magna (jew temperatura ekwivalenti) fl-istartjar tal-magna daqs jew anqas minn 35 °C u anqas minn jew daqs 7 K ogħla mit-temperatura ambjentali (jekk disponibbli) fl-istartjar tal-magna;

▼M10

41. “Emissjonijiet f' sewqan reali (RDE)” tfisser l-emissjonijiet minn vettura f'kundizzjonijiet normali tal-użu;

42. “Sistema portabbli għall-kejl tal-emissjonijiet” (minn hawn 'il quddiem imsejħa “PEMS”) tfisser sistema ta' kejl ta' emissjonijiet li tista' tinġarr li tissodisfa r-rekwiżiti speċifikati fl-Appendiċi 1 tal-Anness IIIA;

▼M11

43. “Strateġija Bażi għall-Emissjonijiet” (minn hawn 'il quddiem imsejħa “BES”) tfisser strateġija għall-emissjonijiet li tkun attiva matul il-medda operattiva tal-veloċità u t-tagħbija tal-vettura sakemm ma tkunx ġiet attivata Strateġija Awżiljarja għall-Kontroll tal-Emissjonijiet;

44. “Strateġija Awżiljari għall-Kontroll tal-Emissjonijiet” (minn hawn 'il quddiem imsejħa “AES”) tfisser strateġija tal-emissjonijiet li ssir attiva u tieħu post jew li timmodifika Strateġija Bażi għall-Emissjonijiet għal skop speċifiku u bħala reazzjoni għal grupp speċifiku ta' kundizzjonijiet ambjentali jew operattivi u li tibqa' operattiva biss sakemm jibqgħu jeżistu dawn il-kundizzjonijiet.

▼B

Artikolu 3

Ir-rekwiżiti għall-approvazzjoni tat-tip

▼M8

1. Sabiex jirċievi approvazzjoni tat-tip tal-KE rigward l-emissjonijiet u l-informazzjoni dwar it-tiswija u l-manutenzjoni tal-vettura, il-manifattur għandu juri li l-vetturi huma konformi mal-proċeduri tat-test speċifikati fl-Annessi III sa VIII, X sa XII, XIV, XVI u XX ta' dan ir-Regolament. Il-manifattur għandu jiżgura wkoll il-konformità mal-ispeċifikazzjonijiet tal-fjuwils ta’ referenza stabbiliti fl-Anness IX ta’ dan ir-Regolament.

▼B

2. Il-vetturi għandhom ikunu suġġetti għat-testijiet li ġew speċifikati fil-Figura I.2.4 ta’ l-Anness I.

3. Bħala alternattiva għar-rekwiżiti inklużi fl-Annessi I, II, V sa XI u XVI, il-manifatturi ta’ volum baxx jistgħu jitolbu li tip ta’ vettura li ġiet approvata minn awtorità ta’ pajjiż terz tingħata approvazzjoni tat-tip KE fuq il-bażi ta’ l-atti leġiżlattivi stabbiliti fit-Taqsima 2.1 ta’ l-Anness I.

It-testijiet ta’ l-emissjonijiet sabiex ikun żgurat li l-vettura tkun tajba għat-triq stabbiliti fl-Anness IV, jittestjaw il-konsum tal-fjuwil u l-emissjonijiet tas-CO2 stabbiliti fl-Anness XI u r-rekwiżiti għall-aċċess għall-informazzjoni dwar l-OBD tal-vettura u dwar it-tiswija u l-manuntenzjoni tal-vettura stabbiliti fl-Anness XIV xorta għandhom ikunu meħieġa sabiex tinkiseb l-approvazzjoni tat-tip KE rigward l-emissjonijiet u l-informazzjoni dwar it-tiswija u l-manutenzjoni tal-vettura skond dan il-paragrafu.

L-awtorità ta’ l-approvazzjoni għandha tinforma lill-Kummissjoni biċ-ċirkostanzi ta’ kull approvazzjoni tat-tip mogħtija skond dan il-paragrafu.

4. Ir-rekwiżiti speċifiċi għad-daħliet għat-tankijiet tal-fjuwil u għas-sigurtà tas-sistema elettronika ġew stabbiliti fit-Taqsimiet 2.2 u 2.3 ta’ l-Anness I.

5. Il-manifattur għandu jieħu miżuri tekniċi sabiex jiżgura ruħu li l-emissjonijiet mit-tailpipe u l-emissjonijiet evaporattivi jkunu effettivament limitati, skond dan ir-Regolament, matul il-ħajja normali tal-vettura u f’kundizzjonijiet normali ta’ użu.

Dawn il-miżuri għandhom jinkludu li tkun żgurata s-sigurtà tal-pajpijiet, tal-ġonot u tal-konnessjonijiet, li jintużaw fi ħdan is-sistemi għall-kontroll ta’ l-emissjonijiet, ikunu mibnija b’tali mod li jkunu konformi mal-ħsieb oriġinali tad-disinn.

6. Il-manifattur għandu jiżgura ruħu li r-riżultati tat-testijiet ta’ l-emissjonijiet ikunu konformi mal-valur ta’ limitu applikabbli fil-kundizzjonijiet speċifikati tat-test ta’ dan ir-Regolament.

7. Għat-test tat-Tip 2 stabbilit fl-Appendiċi 1 ta’ l-Anness IV, bl-idling speed normali tal-magna, il-manifattur tal-vettura għandu jiddikjara l-kontenut massimu permissibbli tal-monossidu tal-karbonju fil-gassijiet ta’ l-egżost. Madankollu, il-kontenut massimu tal-monossidu tal-karbonju m’għandux jeċċedi ż-0,3 % vol.

B’idling speed għoli, il-kontenut tal-monossidu tal-karbonju skond il-volum tal-gassijiet ta’ l-egżost m’għandux jeċċedi ż-0,2 %, bil-veloċità tal-magna tkun mill-inqas ta’ 2 000 min-1 u l-Lambda tkun 1 ± 0,03 jew skond l-ispeċifikazzjonijiet tal-manifattur.

8. Il-manifattur għandu jiżgura ruħu li għat-test tat-Tip 3 stabbilit fl-Anness V, is-sistema ta’ ventilazzjoni tal-magna ma tippermetti l-emissjoni ta’ l-ebda gass mill-crankcase fl-atmosfera.

9. It-test tat-Tip 6 li jkejjel l-emissjonijiet f’temperaturi baxxi stabbilit fl-Anness VIII m’għandux japplika għall-vetturi diżil.

Madanakollu, meta japplikaw għall-approvazzjoni tat-tip, il-manifatturi għandhom jippreżentaw lill-awtorità ta’ l-approvazzjoni informazzjoni li turi li t-tagħmir tat-trattament ta’ wara ta’ l-NOx jilħaq temperatura biżżejjed għolja għal ħidma effiċjenti fi ħdan 400 sekonda wara startjar kiesaħ f’temperatura ta’ – 7 °C kif ġie deskritt fit-test tat-Tip 6.

Barra minn hekk, il-manifattur għandu jipprovdi lill-awtorità ta’ l-approvazzjoni b’informazzjoni dwar l-istrateġija operattiva tas-sistema ta’ riċirkolazzjoni tal-gassijiet ta’ l-egżost (EGR), inkluż il-funzjonament tagħha f’temperaturi baxxi.

Din l-informazzjoni għandha tinkludi wkoll deskrizzjoni ta’ kwalunke effett fuq l-emissjonijiet.

L-awtorità ta’ l-approvazzjoni m’għandhiex tagħti l-approvazzjoni tat-tip jekk l-informazzjoni provduta ma tkunx biżżejjed biex jintwera li t-tagħmir tat-trattament ta’ wara effettivament jilħaq temperatura biżżejjed għolja għal ħidma effiċjenti fi ħdan il-perjodu ta’ żmien magħżul.

Fuq it-talba tal-Kummissjoni, l-awtorità ta’ l-approvazzjoni għandha tipprovdi informazzjoni dwar ir-rendiment tat-tagħmir tat-trattament ta’ wara ta’ l-NOx u tas-sistema EGR f’temperaturi baxxi.

▼M10

10. Il-manifattur għandu jiżgura li, matul il-ħajja normali ta' vettura li hija approvata għat-tip skont ir-Regolament (KE) Nru 715/2007, l-emissjonijiet tagħha kif iddeterminat f'konformità mar-rekwiżiti stabbiliti fl-Anness IIIA ta' dan ir-Regolament u li jiġu emessi f'test tal-RDE imwettaq skont dak l-Anness, ma għandhomx jaqbżu l-valuri stabbiliti fih.

Approvazzjoni tat-tip skont ir-Regolament (KE) Nru 715/2007 tista' tinħareġ biss jekk il-vettura tkun parti minn familja tat-test tal-PEMS validat skont l-Appendiċi 7 tal-Anness IIIA.

▼M11

Sa tliet snin wara d-dati speċifikati fl-Artikolu 10(4) u erba' snin wara d-dati speċifikati fl-Artikolu 10(5) tar-Regolament (KE) Nru 715/2007 għandhom japplikaw id-dispożizzjonijiet li ġejjin:

▼M10

(a) ►M11 Ir-rekwiżiti ta' punt 2.1 tal-Anness IIIA ma għandhomx japplikaw. ◄

(b) Ir-rekwiżiti l-oħra tal-Anness IIIA, b'mod partikolari fir-rigward tat-testijiet tal-RDE li jridu jitwettqu u d-dejta li trid tiġi rreġistrata u ssir disponibbli, għandhom japplikaw biss għal approvazzjonijiet ġodda tat-tip skont ir-Regolament (KE) Nru 715/2007 maħruġa wara l-għoxrin jum wara dak tal-pubblikazzjoni tal-Anness IIIA f'Il-Ġurnal Uffiċjali tal-Unjoni Ewropea.

(c) Ir-rekwiżiti tal-Anness IIIA ma għandhomx japplikaw għal approvazzjonijiet tat-tip mogħtija lill-manifatturi ta' volum żgħir kif definit fl-Artikolu 2(32) ta' dan ir-Regolament.

(d) Meta r-rekwiżiti stabbiliti fl-Appendiċi 5 u 6 tal-Anness IIIA jkunu sodisfatti għal wieħed biss miż-żewġ metodi ta' evalwazzjoni tad-dejta deskritti f'dawk l-Appendiċi, wieħed għandu jimxi fuq il-proċeduri li ġejjin: (i) għandu jsir test addizzjonali tal-RDE; (ii) meta dawk ir-rekwiżiti huma għal darb'oħra sodisfatti għal metodu wieħed biss, l-analiżi tal-kompletezza u n-normalità għandha tiġi rreġistrata għaż-żewġ metodi u l-kalkolu meħtieġ skont il-punt 9.3 tal-Anness IIIA jista' jkun limitat għall-metodu li għalih ir-rekwiżiti tal-kompletezza u n-normalità huma sodisfatti. Id-dejta taż-żewġ testijiet tal-RDE u tal-analiżi tal-kompletezza u n-normalità għandhom jiġu rreġistrati u jsiru disponibbli biex tiġi eżaminata d-differenza fir-riżultati taż-żewġ metodi ta' evalwazzjoni tad-dejta.

(e) Il-qawwa fuq ir-roti tal-vettura tat-test għandha tiġi ddeterminata jew permezz ta' kejl tat-torque fil-buttun tar-rota jew mill-fluss ta' massa ta' CO2 bl-użu tal-“Velines” skont il-punt 4 tal-Appendiċi 6 tal-Anness IIIA.

▼B

Artikolu 4

Ir-rekwiżiti għall-approvazzjoni tat-tip rigward is-sistema OBD

1. Il-manifattur għandu jiżgura li l-vetturi kollha jkunu mgħammra b’sistema OBD.

2. Is-sistema OBD għandha tkun iddisinjata, mibnija u installata fuq vettura sabiex tkun tista’ tidentifika tipi ta’ deterjorament jew ta’ ħsara tul il-ħajja kollha tal-vettura.

3. Is-sistema OBD għandha tkun konformi mar-rekwiżiti ta’ dan ir-Regolament waqt kundizzjonijiet ta’ użu normali.

4. Meta tiġi ttestjata b’komponent difettuż skond l-Appendiċi 1 ta’ l-Anness XI, l-indikatur ta’ ħsara tas-sistema OBD għandu jiġi attivat.

L-indikatur ta’ ħsara tas-sistema OBD jista’ jiġi attivat ukoll waqt dan it-test f’livelli ta’ emissjonijiet taħt il-limiti ta’ limitu ta’ l-OBD speċifikati fl-Anness XI.

5. Il-manifattur għandu jiżgura ruħu li s-sistema OBD tkun konformi mar-rekwiżiti għal rendiment waqt l-użu stabbilit fit-taqsima 3 ta’ l-Appendiċi 1 ta’ l-Anness XI ta’ dan ir-Regolament fil-kundizzjonijiet kollha ta’ sewqan li jkunu raġonevolment prevedibbli.

6. Il-manifattur għandu jagħmel faċilment disponibbli għall-awtoritajiet nazzjonali u għall-operaturi indipendenti bla ebda encryption id-data relatata mar-rendiment waqt l-użu li għandha tinħażen u tiġi rapportata minn sistema OBD ta’ vettura skond id-dispożizzjonijiet tal-punt 3.6 ta’ l-Appendiċi 1 ta’ l-Anness XI.

▼M2 —————

▼B

Artikolu 5

L-applikazzjoni ta’ l-approvazzjoni tat-tip KE ta’ vettura rigward l-emissjonijiet u l-aċċess għall-informazzjoni dwar it-tiswija u l-manutenzjoni tal-vettura

1. Il-manifattur għandu jressaq quddiem l-awtorità ta’ l-approvazzjoni applikazzjoni għall-approvazzjoni tat-tip KE ta’ vettura rigward l-emissjonijiet u l-aċċess għall-informazzjoni dwar it-tiswija u l-manuntenzjoni tal-vettura.

2. L-applikazzjoni li tissemma fil-paragrafu 1 għandha tiġi ppreparata skond il-mudell tad-dokument ta’ informazzjoni stabbilit fl-Appendiċi 3 ta’ l-Anness I.

3. Barra minn hekk, il-manifattur għandu jressaq l-informazzjoni li ġejja:

(a) fil-każ ta’ vetturi mgħammra b’magni positive-ignition, dikjarazzjoni mill-manifattur tal-perċentwali minima ta’ drabi meta l-magna ma qabditx minn numru totali ta’ drabi meta l-magna qabdet li jew jirriżultaw f’emissjonijiet li jeċċedu l-limiti mogħtija fit-taqsima 2.3 ta’ l-Anness XI jekk dik il-perċentwali ta’ drabi meta l-magna ma qabditx kienet preżenti mill-bidu ta’ test tat-tip 1 kif ġie deskritt fl-Anness III ta’ dan ir-Regolament jew jistgħu jwasslu biex katalista jew katalisti ta’ l-egżost jisħnu żżejjed qabel ma jikkawżaw dannu irriversibbli;

(b) informazzjoni dettaljata bil-miktub li tiddeskrivi b’mod sħiħ il-karatteristiċi operattivi funzjonali tas-sistema OBD, inkluż elenku tal-partijiet rilevanti kollha tas-sistema għall-kontroll ta’ l-emissjonijiet tal-vettura li jkunu monitorjati mis-sistema OBD;

(ċ) deskrizzjoni ta’ l-indikatur ta’ ħsara li jintuża mis-sistema OBD biex jindika l-preżenza ta’ ħsara lil sewwieq tal-vettura;

(d) dikjarazzjoni mill-manifattur li s-sistema OBD hija konformi mad-dispożizzjonijiet tat-taqsima 3 ta’ l-Appendiċi 1 ta’ l-Anness XI fejn għandu x’jaqsam ir-rendiment waqt l-użu fil-kundizzjonijiet tas-sewqan kollha li jkunu raġonevolment prevedibbli;

(e) pjan li jiddeskrivi l-kriterji tekniċi dettaljati u l-ġustfikazzjoni sabiex jiġu inkrementati n-numeratur u d-denominatur ta’ kull moniter li jrid jissodisfa r-rekwiżiti tat-taqsimiet 3.2 u 3.3 ta’ l-Appendiċi 1 ta’ l-Anness XI, kif ukoll biex jiġu diżattivati n-numeraturi, id-denominaturi u d-denominatur ġenerali fil-kundizzjonijiet deskritti fit-taqsima 3.7 ta’ l-Appendiċi 1 ta’ l-Anness XI;

(f) deskrizzjoni tad-dispożizjonijiet li ttieħdu sabiex ikun ipprevenut li l-kompjuter għall-kontroll ta’ l-emissjonijiet jiġi mbagħbas u modifikat;

(g) jekk ikun applikabbli, il-partikolaritajiet tal-familja tal-vetturi kif jissemmewa fl-Appendiċi 2 ta’ l-Anness XI;

(h) fejn ikun xieraq, kopji ta’ approvazzjonijiet tat-tip oħrajn bid-data rilevanti sabiex l-approvazzjonijiet jkunu jistgħu jiġu estiżi u jkunu jistgħu jiġu stabbiliti l-fatturi ta’ deterjorament.

4. Għall-finijiet tal-punt (d) tal-paragrafu 3, il-manifattur għandu juża l-mudell ta’ ċertifikata ta’ konformità mar-rekwiżiti ta’ rendiment waqt użu ta’ l-OBD tal-manifattur stabbilit fl-Appendiċi 7 ta’ l-Anness I

5. Għall-finijiet tal-punt (e) tal-paragrafu 3, l-awtorità ta’ l-approvazzjoni li tagħti l-approvazzjoni għandha tagħmel l-informazzjoni li tissemma f’dak il-punt disponibbli għall-awtoritajiet ta’ l-approvazzjoni jew għall-Kummissjoni meta tintalab tagħmel dan.

6. Għall-finijiet tal-punti (d) u (e) tal-paragrafu 3, l-awtoritajiet ta’ l-approvazzjoni m’għandhomx japprovaw vettura jekk l-informazzjoni mressqa mill-manifattur ma tkunx xierqa biex ikunu sodisfatti r-rekwiżiti tat-taqsima 3. ta’ l-Appendiċi 1 ta’ l-Anness XI.

Fil-kundizzjonijiet kollha ta’ sewqan li jkunu raġonevolment prevedibbli għandu japplikaw it-taqsimiet 3.2., 3.3. u 3.7. ta’ l-Appendiċi 1 ta’ l-Anness XI.

Għall-valutazzjoni ta’ l-implimentazzjoni tar-rekwiżiti stabbiliti fl-ewwel u t-tieni sottopragrafi, l-awtoritajiet ta’ l-approvazzjoni għandhom iqisu l-istat tat-teknoloġija.

7. Għall-finijiet tal-punt (f) tal-paragrafu 3, id-disopżizzjonijiet li ttieħdu sabiex ikun ipprevenut li l-kompjuter għall-kontroll ta’ l-emissjonijiet jiġi mbagħbas u modifikat għandhom jinkludu l-faċilità biex isir l-aġġornament billi jintuża programm approvat jew kalibarazzjoni approvata mill-manifattur.

8. Għat-testijiet speċifikati fil-Figura I.2.4. ta’ l-Anness I, il-manifattur għandu jressaq quddiem is-servizz tekniku responsabbli mit-testijiet ta’ l-approvazzjoni tat-tip vettura rappreżentattiva tat-tip li għandu jkun approvat.

9. L-applikazzjoni għall-approvazzjoni tat-tip ta’ vetturi li jieħdu fjuwil wieħed, li jieħdu żewġ fjuwils u vetturi flex fuel għandha tkun konformi mar-rekwiżiti addizzjonali stabbiliti fit-Taqsimiet 1.1 u 1.2. ta’ l-Anness I.

10. Il-bidliet fil-marka ta’ sistema, komponent jew unità teknika separata li jseħħu wara approvazzjoni tat-tip m’għandhomx awtomatikament jinvalidaw approvazzjoni tat-tip, ħlief jekk il-karatteristiċi oriġinali jew il-parametri tekniċi tagħha jinbidlu b’tali mod li l-funzjonalità tal-magna jew tas-sistema għall-kontroll tat-tniġġis tkun affettwata.

▼M11

11. Il-manifattur għandu jipprovdi wkoll pakkett ta' dokumentazzjoni estiża bl-informazzjoni li ġejja:

(a) informazzjoni dwar l-operat tal-istrateġiji kollha AES u BES, inkluż deskrizzjoni tal-parametri modifikati minn kwalunkwe AES u tal-parametri li taħthom joperaw l-istrateġiji AES, u indikazzjoni tal-AES jew il-BES li x'aktarx ikunu attivi fil-kundizzjonijiet tal-proċeduri tat-testijiet stipulati f'dan ir-Regolament;

(b) deskrizzjoni tal-loġika ta' kontroll tas-sistema tal-fjuwil, tal-istrateġiji ta' sinkronizzazzjoni u tal-punti ta' swiċċjar fil-modalitajiet kollha ta' tħaddim;

12. Il-pakkett ta' dokumentazzjoni estiża msemmi fil-paragrafu 11 għandu jibqa' strettament kunfidenzjali. Dan jista' jinżamm mill-awtorità tal-approvazzjoni, jew, fid-diskrezzjoni tal-awtorità tal-approvazzjoni, mill-fabbrikant. Fil-każ li l-pakkett ta' dokumentazzjoni jinżamm mill-fabbrikant, il-pakkett għandu jiġi identifikat u datat mill-awtorità tal-approvazzjoni wara li jiġi rivedut u approvat. Għandu jkun disponibbli għall-ispezzjoni mill-awtorità tal-approvazzjoni fiż-żmien tal-approvazzjoni jew f'kull żmien li fih l-approvazzjoni tkun valida.

▼B

Artikolu 6

Id-dispożizzjonijiet amministrattivi għall-approvazzjni tat-tip KE ta’ vettura rigward l-emissjonijiet u l-aċċess għall-informazzjoni dwar it-tiswija u l-manutenzjoni tal-vettura

▼M8

1. Jekk il-kundizzjonijiet kollha relevanti jiġu sodisfatti, l-awtorità tal-approvazzjoni għandha tagħti approvazzjoni tat-tip tal-KE u toħroġ numru tal-approvazzjoni tat-tip skont is-sistema ta' numerazzjoni stabbilita fl-Anness VII tad-Direttiva 2007/46/KE.

Bla ħsara għad-dispożizzjonijiet tal-Anness VII tad-Direttiva 2007/46/KE, it-taqsima 3 tan-numru tal-approvazzjoni tat-tip għandha titfassal skont l-Appendiċi 6 tal-Anness I ta’ dan ir-Regolament.

L-awtorità tal-approvazzjoni ma għandhiex tagħti l-istess numru lil tip ieħor ta’ vettura.

▼M10

Ir-rekwiżiti tar-Regolament (KE) Nru 715/2007 għandhom jitqiesu li ġew sodisfatti jekk il-kundizzjonijiet kollha li ġejjin huma sodisfatti:

(a) ir-rekwiżiti tal-Artikolu 3(10) huma sodisfatti;

(b) ir-rekwiżiti tal-Artikolu 13 ta' dan ir-Regolament huma sodisfatti;

(c) għall-vetturi approvati għat-tip skont ir-rekwiżiti tal-limiti ta' emissjoni tal-Euro 5 tat-tabella 1 tal-Anness I tar-Regolament (KE) Nru 715/2007, il-vettura ġiet approvata skont ir-Regolamenti UN/ECE Nru 83, is-serje 06 ta' emendi, Nru 85, Nru 101, is-serje 01 ta' emendi u fil-każ ta' vetturi tat-tqabbid bil-kompressjoni, in-Nru 24, il-Parti III, is-serje 03 ta' emendi;

(d) għall-vetturi approvati għat-tip skont ir-rekwiżiti tal-limiti ta' emissjoni tal-Euro 6 tat-tabella 2 tal-Anness I tar-Regolament (KE) Nru 715/2007, il-vettura ġiet approvata skont ir-Regolamenti UN/ECE Nru 83, is-serje 07 ta' emendi, Nru 85 u s-supplimenti, Nru 101, Reviżjoni 3 (is-serje 01 ta' emendi u s-supplimenti inkluż) u fil-każ ta' vetturi tat-tqabbid bil-kompressjoni, in-Nru 24, il-Parti III, is-serje 03 ta' emendi.

▼M8

Fil-każ imsemmi fir-raba’ sottoparagrafu tal-Artikolu 14 għandhom japplikaw ukoll.

▼B

2. Bħala deroga mill-paragrafu 1, fuq it-talba tal-manifattur, vettura b’sistema OBD tista’ tiġi aċċettata għall-approvazzjoni tat-tip rigward l-emissjonijiet u l-informazzjoni dwar it-tiswija u l-manutenzjoni tal-vettura, anki jekk is-sistema tinkludi defiċjenza waħda jew aktar tant li r-rekwiżiti speċifiċi ta’ l-Anness XI ma jiġux sodisfatti għal kollox, sakemm ikun hemm konformità mad-dispożizzjonijiet amministrattivi speċifiċi stabbiliti fit-Taqsima 3 ta’ dak l-Anness.

L-awtorità ta’ l-approvazzjoni għandha tinnotifika d-deċiżjoni li tagħti tali approvazzjoni tat-tip lill-awtoritajiet ta’ l-approvazzjoni kollha fl-Istati Membri l-oħra skond ir-rekwiżiti stabbiliti fl-Artikolu 8 tad-Direttiva 2007/46/KE.

3. Meta tagħti approvazzjoni tat-tip KE skond il-paragrafu 1, l-awtorità ta’ l-approvazzjoni għandha toħroġ ċertifikat ta’ l-approvazzjoni tat-tip KE fejn tuża l-mudell stabbilit fl-Appendiċi 4 ta’ l-Anness I.

Artikolu 7

L-emendi għall-approvazzjonijiet tat-tip

Għal kwalunkwe emenda għall-approvazzjonijiet tat-tip, għandhom japplikaw l-Artikoli 13, 14 u 16 tad-Direttiva 2007/46/KE.

Fuq it-talba tal-manifattur, għandhom japplikaw id-dispożizzjonijiet li ġew speċifikati fit-Taqsima 3 ta’ l-Anness I mingħajr il-ħtieġa għal ittestjar addizzjonali biss għal vetturi ta’ l-istess tip.

Artikolu 8

Il-konformità tal-produzzjoni

1. Il-miżuri sabiex tkun żgurata l-konformità tal-produzzjoni għandhom jittieħdu skond id-dispożizzjonijiet ta’ l-Artikolu 12 tad-Direttiva 2007/46/KE.

2. Il-konformità tal-produzzjoni għandha tkun ikkontrollata fuq il-bażi tad-deskrizzjoni fiċ-ċertifikat ta’ l-approvazzjoni tat-tip stabbilit fl-Appendiċi 4 ta’ l-Anness I ta’ dan ir-Regolament.

3. Id-dispożizzjonijiet speċifiċi li jikkonċernaw il-konformità tal-produzzjoni ġew stabbiliti fit-Taqsima 4 ta’ l-Anness I ta’ dan ir-Regolament u l-metodi statistiċi rilevanti fl-Appendiċi 1 u 2 ta’ dak l-Anness.

Artikolu 9

Il-konformità waqt is-servizz

1. Id-dispożizzjonijiet għall-konformità waqt is-servizz ġew stabbiliti fl-Anness II ta’ dan ir-Regolament u, għal vetturi approvati għat-tip skond id-Direttiva tal-Kunsill 70/220/KEE ( 6 ), fl-Anness XV ta’ dan ir-Regolament.

2. Il-miżuri biex tkun żgurata konformità waqt is-servizz ta’ vetturi approvati għat-tip skond dan ir-Regolament jew id-Direttiva 70/220/KEE għandhom jittieħdu skond l-Artikolu 12 tad-Direttiva 2007/46/KE.

3. Il-miżuri ta’ konformità waqt is-servizz għandhom ikunu xierqa sabiex jikkonfermaw il-funzjonalità tat-tagħmir għall-kontroll tat-tniġġis matul il-ħajja utli normali tal-vetturi f’kundizzjonijiet normali ta’ l-użu kif ġie speċifikat fl-Anness I ta’ dan ir-Regolament.

4. Il-miżuri ta’ konformità waqt is-servizz għandhom ikunu kontrollati għal perjodu sa 5 snin ta’ ħajjet il-vettura jew sa 100 000 km, liema minnhom tiġi l-ewwel.

5. Il-manifattur għandu jkun obbligat iwettaq verifika tal-konformità waqt is-servizz jekk in-numru ta’ vetturi mibjugħa jipprekludi l-kisba ta’ biżżejjed kampjuni sabiex isiru t-testijiet. Għalhekk, m’għandhiex tkun meħtieġa verifika jekk il-bejgħ annwali ta’ dak it-tip ta’ vettura jkun ta’ inqas minn 5 000 mal-Komunità kollha.

Madankollu, il-manifattur ta’ tali vetturi f’serje żgħira għandu jipprovdi lill-awtorità ta’ l-approvazzjoni b’rapport dwar kwalunkwe garanzija u talba għal tiswijiet u ħsara fl-OBD relatati ma’ emissjonijiet kif ġie stabbilit fil-punt 2.3. ta’ l-Anness II ta’ dan ir-Regolament. Barra minn hekk, l-awtorità ta’ l-approvazzjoni tat-tip tista’ teħtieġ li tali tipi ta’ vetturi jkunu ttestjati skond l-Appendiċi 1 ta’ l-Anness II ta’ dan ir-Regolament.

6. Rigward il-vetturi approvati għat-tip skond dan ir-Regolament, fejn l-awtorità ta’ l-approvazzjoni ma tkunx sodisfatta bir-riżultati tat-testijiet skond il-kriterji definiti fl-Appendiċi 2 ta’ l-Anness I, il-miżuri ta’ rimedju li jissemmew fl-Artikolu 30(1) u fl-Anness X tad-Direttiva 2007/46/KE għandhom jiġu estiżi għal vetturi li qed jintużaw li jappartjenu għall-istess tip ta’ vetturi li probabbilment se jkunu affetwati mill-istess difetti skond it-taqsima 6 ta’ l-Appendiċi 1 ta’ l-Anness I.

Il-pjan tal-miżuri rimedjali preżentati mill-manifattur skond it-taqsima 6.1 ta’ l-Appendiċi 1 ta’ l-Anness II ta’ dan ir-Regolament għandu jkun approvat mill-awtorità ta’ l-approvazzjoni. Il-manifattur għandu jkun responsabbli għall-eżekuzzjoni tal-pjan rimedjali approvat.

L-awtorità ta’ l-approvazzjoni għandha tinnotifika d-deċiżjoni tagħha lill-Istati Membri kollha fi żmien 30 jum. L-Istati Membri jistgħu jeħtieġu li l-istess pjan ta’ miżuri rimedjali jiġi applikat għall-vetturi kollha ta’ l-istess tip irreġistrati fit-territorju tagħhom.

7. Jekk awtorità ta’ l-approvazzjoni tkun stabbiliet li tip ta’ vettura ma jikkonformax mar-rekwiżiti applikabbli għall-Appendiċi 1, għandha tinnotifika mingħajr dewmien lill-Istat Membru li ta l-approvazzjoni tat-tip oriġinali skond ir-rekwiżiti ta’ l-Artikolu 30(3) tad-Direttiva 2007/46/KE.

Wara dik in-notifka u bla ħsara għad-dispożizzjoni ta’ l-Artikolu 30(6) tad-Direttiva 2007/46/KE, l-awtorità ta’ l-approvazzjoni li tat l-approvazzjoni tat-tip oriġinali għandha tinforma lill-manifattur li tip ta’ vettura ma jissodisfax ir-rekwiżiti ta’ dawn id-dispożizzjonijiet u li l-manifattur mistenni jieħu ċerti miżuri. Fi żmien xahrejn wara din in-notifika, il-manifattur għandu jressaq quddiem dik l-awtorità pjan ta’ miżuri sabiex jegħleb id-difetti, li s-sustanza tiegħu għandha tikkorrispondi għar-rekwiżiti tat-taqsimiet 6.1 sa 6.8 ta’ l-Appendiċi 1. L-awtorità ta’ l-approvazzjoni li tat l-approvazzjoni tat-tip oriġinali, fi żmien xahrejn, għandha tikkonsulta lill-manifattur sabiex tiżgura ftehim dwar pjan ta’ miżuri u dwar it-twettiq tal-pjan. Jekk l-awtorità ta’ l-approvazzjoni li tat l-approvazzjoni tat-tip oriġinali tistabbilixxi li ma jista’ jintlaħaq l-ebda ftehim, għandha tinbeda l-proċedura skond l-Artikolu 30(3) u (4) tad-Direttiva 2007/46/KE.

Artikolu 10

It-tagħmir għall-kontroll tat-tniġġis

1. Il-manifattur għandu jiżgura li t-tagħmir sostitut għall-kontroll tat-tniġġis maħsub biex jitwaħħal fuq vetturi approvati għat-tip KE koperti mill-ambitu tar-Regolament (KE) Nru 715/2007 jkunu approvati għat-tip KE, bħala unitajiet tekniċi separati fit-tifsira ta’ l-Artikolu 10(2) tad-Direttiva 2007/46/KE, skond l-Artikolu 12, l-Artikolu 13 u l-Anness XII ta’ dan ir-Regolament.

Il-konvertituri katalitiċi u l-filtri għall-partikulati għandhom jitqiesu bħala tagħmir għall-kontroll tat-tniġġis għall-finijiet ta’ dan ir-Regolament.

▼M1

Ir-rekwiżiti rilevanti għandhom jitqiesu li ġew sodisfatti jekk jiġu sodisfatti l-kundizzjonijiet li ġejjin:

(a) Jiġu sodisfatti r-rekwiżiti tal-Artikolu 13;

(b) It-tagħmir ta’ kontroll tat-tniġġis ta’ sostituzzjoni jkun ġie approvat skont ir-Regolament Nru 103 tal-UN/ECE.

L-Artikolu 14 għandu japplika wkoll fil-każ imsemmi fit-tielet subparagrafu.

▼B

2. It-tagħmir oriġinali sostitut għall-kontroll tat-tniġġis, li jaqa’ fi ħdan it-tip kopert mill-punt 2.3 ta’ l-Addendum għall-Appendiċi 4 ta’ l-Anness I u huwa maħsub biex jitwaħħal fuq verttura li għaliha jirreferi d-dokument rilevant ta’ l-approvazzjoni tat-tip, m’hemmx għalfejn ikun konformi ma’ l-Anness XII sakemm jissodisfa r-rekwiżiti tal-punti 2.1 u 2.2 ta’ dak l-Anness.

3. Il-manifattur għandu jiżgura li t-tagħmir oriġinali għal-kontroll tat-tniġġis ikollu fuqu mmarkar ta’ identifikazzjoni.

4. L-immarkar ta’ identifikazzjoni li jissemma fil-paragrafu 3 għandu jinkludi dan li ġej:

(a) l-isem jew it-trejdmark tal-manifattur tal-magna jew tal-vettura;

(b) il-marka u n-numru ta’ identifikazzjoni tal-parti tat-tagħmir oriġinali għall-kontroll tat-tniġġis kif ġew irreġistrati fl-informazzjoni msemmija fil-punt 3.2.12.2. ta’ l-Appendiċi 3 ta’ l-Anness I.

Artikolu 11

L-applikazzjoni għall-approvazzjoni tat-tip KE ta’ tip ta’ tagħmir sostitut għall-kontroll tat-tniġġis bħala unità teknika separata

1. Il-manifattur għandu jressaq quddiem l-awtorità ta’ l-approvazzjoni appplikazzjoni għall-approvazzjoni tat-tip KE ta’ tip ta’ tagħmir sostitut għall-kontroll tat-tniġġis bħala unità teknika separata.

L-applikazzjoni għandha tiġi preparata skond il-mudell tad-dokument ta’ informazzjoni stabbilit fl-Appendiċi 1 ta’ l-Anness XIII.

2. Minbarra r-rekwiżiti stabbiliti fil-paragrafu 1, għat-test ta’ l-approvazzjoni tat-tip, il-manifattur għandu jressaq quddiem is-servizz tekniku responsabbli dan li ġej:

(a) vettura jew vetturi ta’ tip approvat skond dan ir-Regolament mgħammra b’tagħmir oriġinali ġdid għall-kontroll tat-tniġġis

(b) kampjun wieħed tat-tip tat-tagħmir sostitut għall-kontroll tat-tniġġis

(ċ) kampjun addizzjonali tat-tip tat-tagħmir sostitut għall-kontroll tat-tniġġis, fil-każ ta’ tagħmir sostitut għall-kontroll tat-tniġġis maħsub sabiex jitwaħħal fuq vettura mgħammra b’sistema OBD.

3. Għall-finijiet tal-punt (a) tal-paragrafu 2, il-vetturi tat-test għandhom jintgħażlu mill-applikant bil-qbil tas-servizz tekniku.

Il-vetturi tat-test għandhom ikunu konfromi mar-rekwiżiti stabbiliti fit-Taqsima 3.1. ta’ l-Anness 4 tar-Regolament 83 tan-NU/ECE.

Il-vetturi tat-test għandhom jirrispettaw ir-rekwiżiti li ġejjin:

(a) m’għandu jkollhom l-ebda diffett fis-sistema għall-kontroll ta’ l-emissjonijiet;

(b) kwalunkwe parti oriġinali relatata ma’ l-emissjonijiet li tkun immermra ż-żejjed jew ikollha xi ħsara għandha tissewwa jew tkun sostitwita;

(ċ) għandhom ikunu aġġustati b’mod xieraq u ssettjati skond l-ispeċifikazzjoni tal-manifattur qabel l-ittestjar għall-emissjonijiet.

4. Għall-finijiet tal-punti (b) u (c) tal-paragrafu 2, il-kampjun għandu jkun immarkat b’mod ċar u li ma jitħassarx bl-isem kummerċjali jew bit-trejdmark ta’ l-applikant u bid-deżinjazzjoni kummerċjali tiegħu.

5. Għall-finijiet tal-punt (c) tal-paragrafu 2, il-kampjun għandu jkun ġie deterjorat kif ġie definit skond il-punt 25 ta’ l-Artikolu 2.

Artikolu 12

Id-dispożizzjonijiet amministrattivi għall-approvazzjoni tat-tip KE tat-tagħmir sostitut għall-kontroll tat-tniġġis bħala unità teknika separata

1. Jekk ir-rekwiżiti kollha rilevanti jiġu sodisfatti, l-awtorità ta’ l-approvazzjoni tat-tip għandha tagħti approvazzjoni tat-tip KE għal tagħmir sostitut għall-kontroll tat-tniġġis bħala unità teknika separata u għandha toħroġ numru ta’ l-approvazzjoni tat-tip skond is-sistema ta’ numerazzjoni stabbilita fl-Anness VII tad-Direttiva 2007/46/KE.

L-awtorità ta’ l-approvazzjoni m’għandhiex tassenja l-istess numru lil tip ta’ tagħmir sostitut għall-kontroll tat-tniġġis ieħor.

L-istess numru ta’ l-approvazzjoni tat-tip jista’ jkopri l-użu ta’ dak it-tip ta’ tagħmir sostitut għall-kontroll tat-tniġġis fuq numru ta’ tipi differenti ta’ vetturi.

2. Għall-finijiet tal-paragrafu 1, l-awtorità ta’ l-approvazzjoni għandha toħroġ ċertifikat ta’ l-approvazzjoni tat-tip KE stabbilit skond il-mudell stabbilit fl-Appendiċi 2 ta’ l-Anness XIII.

3. Jekk l-applikant għal approvazzjoni tat-tip ikun jista’ juri lill-awtorità ta’ l-approvazzjoni jew lis-servizz tekniku li t-tagħmir sostitut għall-kontroll tat-tniġġis huwa ta’ tip indikat fit-taqsima 2.3 ta’ l-Addendum għall-Appendiċi 4 ta’ l-Anness I, l-għotja ta’ l-approvazzjoni tat-tip m’għandhiex tkun tiddependi fuq il-verifika tal-konformità mar-rekwiżiti speċifikati fit-taqsima 4 ta’ l-Anness XIII.

Artikolu 13

L-aċċess għall-informazzjoni dwar l-OBD tal-vettura u dwar it-tiswija u l-manutenzjoni tal-vettura

1. Il-manifatturi għandhom jistabbilixxu l-arranġamenti u l-proċeduri meħtieġa, skond l-Artikoli 6 u 7 tar-Regolament (KE) Nru 715/2007 u skond l-Anness XIV ta’ dan ir-Regolament, sabiex jiżguraw irwieħhom li l-informazzjoni dwar l-OBD tal-vettura u dwar it-tiswija u l-manutenzjoni tal-vettura tkun faċilment aċċessibbli.

2. L-awtoritajiet ta’ l-approvazzjoni għandhom jagħti approvazzjoni tat-tip biss wara li jirċievu mingħand il-manifattura Ċertifikat ta’ Aċċess għall-Informazzjoni dwar l-OBD tal-Vettura u dwar it-Tiswija u l-Manutenzjoni tal-Vettura.

3. Iċ-Ċertifikat ta’ Aċċess għall-Informazzjoni dwar l-OBD tal-Vettura u dwar it-Tiswija u l-Manutenzjoni tal-Vettura għandu jagħmilha ta’ prova ta’ konformità ma’ l-Artikolu 6(7) tar-Regolament (KE) Nru 715/2007.

4. Iċ-Ċertifikat ta’ Aċċess għall-Informazzjoni dwar l-OBD tal-Vettura u dwar it-Tiswija u l-Manutenzjoni tal-Vettura għandu jiġi preparat skond il-mudell stabbilit fl-Appendiċi 1 ta’ l-Anness XIV.

5. Jekk l-informazzjoni dwar l-OBD tal-vettura u dwar it-tiswija u l-manutenzjoni tal-vettura ma tkunx disponibbli, jew ma tkunx konformi ma’ l-Artikoli 6 u 7 tar-Regolament (KE) Nru 715/2007 u ma’ l-Anness XIV ta’ dan ir-Regolament, meta ssir l-applikazzjoni għal approvazzjoni tat-tip, il-manifattur għandu jipprovdi dik l-informazzjoni fi żmien sitt xhur mid-data rilevanti stabbilita fil-paragrafu 2 ta’ l-Artikolu 10 tar-Regolament (KE) Nru 715/2007 jew fi żmien sitt xhur mid-data ta’ l-approvazzjoni tat-tip, jew liema data tiġi aktar tard.

6. L-obbligi li l-informazzjoni tkun ipprovduta fi ħdan id-dati speċifikati fil-paragrafu 5 għandhom japplikaw biss, jekk wara l-approvazzjoni tat-tip, il-vettura titqiegħed fuq is-suq.

Meta l-vettura titqiegħed fis-suq iktar minn sitt xhur wara l-approvazzjoni tat-tip, l-informazzjoni għandha tkun ipprovduta fid-data ta’ dak in-nhar li tqiegħdet fis-suq.

7. L-awtorità ta’ l-approvazzjoni tita’ tippreżumi li l-manifattur stabbilixxa arranġamenti u proċeduri sodisfaċenti rigward l-aċċess għall-informazzjoni dwar l-OBD tal-vettura u dwar it-tiswija u l-manutenzjoni tal-vettura, fuq il-bażi ta’ Ċertifikat mimli ta’ Aċċess għall-Informazzjoni dwar l-OBD tal-Vettura u dwar it-Tiswija u l-Manutenzjoni tal-Vettura, sakemm ma jsir l-ebda ilment, u li l-manifattur jipprovdi din l-informazzjoni fi ħdan il-perjodu stabbilit fil-paragrafu 5.

8. Minbarra r-rekwiżiti għall-aċċess għall-informazzjoni dwar l-OBD li ġew speċifikati fit-Taqsima 4 ta’ l-Anness XI, il-manifattur għandu jqiegħed għad-dispożizzjoni tal-partijiet interessati l-informazzjoni li ġejja:

(a) informazzjoni rilevanti biex ikunu jistgħu jiġu żviluppati komponenti sostituti li jkunu kritiċi għall-funzjonament korrett tas-sistema OBD.

(b) informazzjoni sabiex ikunu jistħu jiġu żviluppati għodod dijanjostiċi ġeneriċi.

Għall-finijiet tal-punt (a), l-iżvilupp ta’ komponenti sostituti m’għandux ikun ristretti minn: in-nuqqas ta’ disponibbiltà ta’ informazzjoni pertinenti, ir-rekwiżiti tekniċi relatati ma’ l-istrateġiji għall-indikazzjoni ta’ ħsarat jekk jinqabżu l-limiti ta’ l-OBD jew jekk is-sistema OBD ma tkunx tista’ tissodisfa r-rekwiżiti baċiżi ta’ monitoraġġ ta’ l-OBD ta’ dan ir-Regolament; modifikazzjonijiet speċifiċi fl-immaniġġjar ta’ l-informazzjoni dwar l-OBD sabiex it-tħaddim tal-vettura fuq il-petrol jew fuq il-gass ikun ittrattat b’mod indipendenti; u l-approvazzjoni tat-tip tal-vetturi alimentati bil-fjuwil li jinkludu numru limitat ta’ nuqqasijiet minuri.

Għall-finijiet tal-punt (b), fejn il-manifatturi jużaw għodod dijanjostiċi u tat-testijiet skond l-ISO 22900 Il-Kollegament Modulari tal-Komunikazzjonijiet tal-Vettura (MVCI — Modular Vehicle Communication Interface) u l-ISO 22901 L-Iskambju Miftuħ ta’ Data Dijanjostika (ODX — Open Diagnostic Data Exchange) fin-netwerks konċessjonarji tagħhom, il-fajls ODX għandhom ikunu aċċessibbli għall-operaturi indipendenti permezz tas-sit web tal-manifattur.

▼M1

9. Il-Forum dwar l-Aċċess għall-Informazzjoni dwar il-Vettura (“il-Forum”) huwa b’dan stabbilit.

Il-Forum għandu jqis jekk l-aċċess għall-informazzjoni jaffettwax l-avvanzi li saru biex jitnaqqas is-serq tal-vetturi u għandu jagħmel rakkomandazzjonijiet sabiex jittejbu r-rekwiżiti relatati mal-aċċess għall-informazzjon. B’mod partikolari, il-Forum għandu jagħti pariri lill-Kummissjoni dwar l-introduzzjoni ta’ proċess għall-approvazzjoni u l-awtorizzazzjoni ta’ operaturi indipendenti minn organizzazzjonijiet akkreditati sabiex jaċċedu għal informazzjoni dwar is-sigurtà tal-vetturi.

Il-Kummissjoni tista’ tiddeċiedi li żżomm id-diskussjonijiet u s-sejbiet ta’ dan il-Forum kunfidenzjali.

▼B

Artikolu 14

Il-konformità ma’ l-obbligi rigward l-aċċess għall-informazzjoni dwar l-OBD tal-vettura u dwar it-tiswija u l-manutenzjoni tal-vettura

1. Ikun meta jkun, awtorità ta’ l-approvazzjoni, kemm fuq inizjattiva tagħha stess, kif ukoll fuq il-bażi ta’ ilment, jew fuq il-bażi ta’ valutazzjoni min-naħa ta’ servizz tekniku, tista’ tikkontrolla l-konformità ta’ manifattur mad-dispożizzjonijiet tar-Regolament (KE) Nru 715/2007, ma’ dan ir-regolament, u mat-termini taċ-Ċertifikat ta’ Aċċess għall-Informazzjoni dwar l-OBD tal-Vettura u dwar it-Tiswija u l-Manutenzjoni tal-Vettura.

2. Fejn awtorità ta’ l-approvazzjoni ssib li l-manifattur naqas milli jikkonforma ma’ l-obbligi tiegħu rigward l-aċċess għall-informazzjoni dwar l-OBD tal-vettura u dwar it-tiswija u l-manutenzjoni tal-vettura, l-awtorità ta’ l-approvazzjoni li tat l-approvazzjoni tat-tip rilevanti għandha tieħu passi xierqa sabiex issib rimedju għas-sitwazzjoni.

3. Dawn il-passi jistgħu jinkludu l-irtirar jew is-sospensjoni ta’ approvazzjoni tat-tip, multi, jew miżuri oħra adottati skond l-Artikolu 13 tar-Regolament (KE) Nru 715/2007.

4. L-awtorità ta’ l-approvazzjoni għandha tipproċedi għal verifika sabiex tivverifika l-konformità min-naħa tal-manifattur ma’ l-obbligi li jikkonċernaw informazzjoni dwar l-OBD tal-vettura u dwar it-tiswija u l-manifattura tal-vettura, jekk operatur indipendenti jew assoċjazzjoni kummerċjali li tirrappreżenta lill-operaturi indipendenti tressaq ilment quddiem l-awtorità ta’ l-approvazzjoni.

5. Meta twettaq il-verifika, l-awtorità ta’ l-approvazzjoni tista’ titlob lil servizz tekniku jew lil kwalunkwe espert indipendenti ieħor sabiex iwettaq valutazzjoni ħalli jivverifika jekk dawn l-obbligi hux qed jiġu sodisfatti.

Artikolu 15

Rekwiżiti speċjali rigward l-informazzjoni ta’ l-approvazzjoni tat-tip

1. B’deroga mill-Anness 1 tad-Direttiva tal-Kunsill 70/156/KEE ( 7 ) u sad-29 ta’ April 2009, ir-rekwiżiti addizzjonali stabbiliti fl-Anness XVIII ta’ dan ir-Regolament għandhom japplikaw ukoll.

2. B’deroga mill-Anness III tad-Direttiva tal-Kunsill 70/156/KEE u sad-29 ta’ April 2009, ir-rekwiżiti addizzjonali stabbiliti fl-Anness XIX ta’ dan ir-Regolament għandhom japplikaw ukoll.

Artikolu 16

L-emendi għar-Regolament (KE) Nru 715/2007

Ir-Regolament (KE) Nru 715/2007 qed jiġi emendat skond l-Anness XVII ta’ dan ir-Regolament.

Artikolu 17

Id-dħul fis-seħħ

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.

Madankollu, għall-approvazzjoni tat-tip ta’ tipi ġodda ta’ vetturi mill-1 ta’ Settembru 2011 għandhom japplikaw l-obbligi stabbiliti fl-Artikoli 4(5), 4(6), 5(3)(d) u 5(3)(e) u għall-vetturi l-ġodda kollha mibjugħa, irreġistrati jew użati fil-Komunità mill-1 ta’ Jannar 2014.

Dan ir-Regolament għandu jorbot fl-intier tiegħu u japplika direttament fl-Istati Membri kollha.









LISTA TA’ ANNESSI







ANNESS I Id-dispożizzjonijiet amministrattivi għall-approvazzjoni tat-tip KE Appendiċi 1 Il-verifika tal-konformità tal-produzzjoni (l-ewwel metodu statistiku) Appendiċi 2 Il-verifika tal-konformità tal-produzzjoni (it-tieni metodu statistiku) Appendiċi 3 Dokument mudell ta’ informazzjoni Appendiċi 4 Ċertifikat mudell ta’ l-approvazzjoni tat-tip KE Appendiċi 5 L-informazzjoni relatata ma’ l-OBD Appendiċi 6 Is-sistema ta’ numerazzjoni taċ-ċertifikat ta’ l-approvazzjoni tat-tip KE Appendiċi 7 Iċ-ċertifikat ta’ konformità mar-rekwiżiti ta’ rendiment waqt l-użu ta’ l-OBD tal-manifattur ANNESS II Il-konformità waqt is-servizz Appendiċi 1 Il-verifika tal-konformità waqt is-servizz Appendiċi 2 Il-proċedura statistika għall-ittestjar tal-konformità waqt is-servizz Appendiċi 3 Ir-responsabbiltajiet għall-konformità waqt is-servizz ANNESS III Il-verifika ta’ l-emissjonijiet medji ta’ l-egżost f’kundizzjonijiet ambjentali (it-test tat-Tip 1) ANNESS IIIA Verifika tal-emissjonijiet reali tas-sewqan Appendiċi 1 Proċedura tat-test għall-ittestjar tal-emissjonijiet tal-vetturi permezz ta' Sistema ta' Kejl tal-Emissjonijiet Portabbli (PEMS) Appendiċi 2 Speċifikazzjonijiet u kalibrazzjoni ta' komponenti u sinjali tal-PEMS Appendiċi 3 Validazzjoni tal-PEMS u r-rata tal-fluss tal-massa tal-egżost mhux traċċabbli Appendiċi 4 Determinazzjoni tal-emissjonijiet Appendiċi 5 Verifika tal-kundizzjonijiet dinamiċi tal-vjaġġ bil-metodu 1 (Tieqa tal-Medja Mobbli) Appendiċi 6 Verifika tal-kundizzjonijiet dinamiċi tal-vjaġġ bil-metodu 2 (Power Binning) Appendiċi 7 L-għażla tal-vetturi għal testijiet tal-PEMS waqt l-approvazzjoni tat-tip inizjali Appendiċi 7a Verifika tad-dinamika ta' vjaġġ kumplessiv Appendiċi 7b Proċedura biex tiġi ddeterminata ż-żieda fl-elevazzjoni pożittiva kumulattiva ta' vjaġġ Appendiċi 8 Ir-rekwiżiti dwar l-iskambju tad-dejta u ta' rapportar Appendiċi 9 Iċ-ċertifikat ta' konformità tal-manifattur ANNESS IV Id-data dwar l-emissjonijiet meħtieġa għall-approvazzjoni tat-tip għal finijiet ta’ kontroll ta’ kemm il-vettura tkun tajba għat-triq Appendiċi 1 Il-kejl ta’ l-emissjonijiet tal-monossidu tal-karbonju f’idling speeds (test tat-Tip 2) Appendiċi 2 Il-kejl ta’ l-opaċità tad-duħħan ANNESS V Il-verifika ta’ l-emissjonijiet tal-gassijiet mill-crankase (test tat-Tip 3) ANNESS VI Id-determinazzjoni ta’ l-emissjonijiet evaporattivi (test tat-Tip 4) ANNESS VI Il-verifika tad-durabbiltà tat-tagħmir għall-kontroll tat-tniġġis (test tat-Tip 5) Appendiċi 1 Iċ-Ċiklu standard tal-bank (SBC) Appendiċi 2 Iċ-Ċiklu standard tal-bank għad-Diżil (SDBC) Appendiċi 3 Iċ-Ċiklu Standard tat-Triq (SRC) ANNESS VII Il-verifika ta’ l-emissjonijiet medji ta’ l-egżost f’temperaturi ambjentali baxxi (test tat-tip 6) ANNESS IX L-ispeċifikazzjonijiet tal-fjuwils ta’ referenza ANNESS X Il-proċedura tat-test ta’ l-emissjonijiet għall-vetturi elettriċi ibridi (HEV) ANNESS XI Id-dijanjostika abbord (OBD) għall-vetturi bil-mutur Appendiċi 1 L-aspetti funzjonali tas-sistemi OBD Appendiċi 2 Il-karatteristiċi essenzjali tal-familja tal-vetturi ANNESS XI Id-determinazzjoni ta’ l-emissjonijiet tas-CO2 u tal-konsum tal-fjuwil ANNESS XII Id-determinazzjoni tal-emissjonijiet tad-CO2, il-konsum tal-fjuwil, il-konsum tal-enerġija elettrika u l-firxa elettrika Appendiċi 1 Dokument mudell ta’ informazzjoni Appendiċi 2 Ċertifikat mudell ta’ l-approvazzjoni tat-tip KE Appendiċi 3 Marka mudell ta’ l-approvazzjoni tat-tip KE ANNESS XIV L-aċċess għall-informazzjoni dwar l-OBD tal-vettura u dwar it-tiswija u l-manutenzjoni tal-vettura Appendiċi 1 Iċ-ċertifikat ta’ konformità ANNESS XV Il-konformità waqt is-servizz ta’ vetturi approvati għat-tip skond id-Direttiva 70/220/KE Appendiċi 1 Il-kontroll tal-konformità waqt is-servizz Appendiċi 2 Il-proċedura statistika għall-ittestjar tal-konformità waqt is-servizz ANNESS XVI Ir-rekwiżiti għall-vetturi li jużaw reaġent għas-sistema ta’ trattament ta’ wara ta’ l-egżost ANNESS XVII L-emendi għar-Regolament (KE) Nru 715/2007 ANNESS XVIII Id-Dispożizzjonijiet Speċjali Rigward l-Anness I tad-Direttiva tal-Kunsill 70/156/KEE ANNESS XIX Id-Dispożizzjonijiet Speċjali Rigward l-Anness III tad-Direttiva tal-Kunsill 70/156/KEE ▼M8 ANNESS XX Kejl tal-qawwa netta tal-magna ▼B









ANNESS I

ID-DISPOŻIZZJONIJIET AMMINISTRATTIVI GĦALL-APPROVAZZJONI TAT-TIP KE

1. IR-REKWIŻITI ADDIZZJONALI GĦALL-GĦOTJA TA’ APPROVAZZJONI TAT-TIP KE

▼M3

1.1. Ir-rekwiżiti addizzjonali għall-vetturi li jieħdu gass tal-fjuwil wieħed, għall-vetturi li jieħdu żewġ gassijiet tal-fjuwil u għall-vetturi flex fjuwil H2NG

▼B

1.1.1. Għall-finijiet tat-taqsima 1.1 għandhom japplikaw id-definizzjonijiet li ġejjin: ▼M3 1.1.1.1. Familja tfisser grupp ta’ tipi ta’ vetturi li jużaw l-LPG, l-NG/bijometan, jew l-H2NG identifikati minn vettura tal-oriġini. ▼B 1.1.1.2. Vettura ta’ l-oriġni tfisser vettura li tintgħażel biex tagħmilha tal-vettura li fuqha se tintwera l-kapaċità tas-sistema tat-teħid ta’ fjuwil li tadatta ruħha, u li għaliha jirreferu l-membri ta’ familja. F’familja jista’ jkun hemm aktar minn vettura waħda ta’ l-oriġni. 1.1.1.3. Membru tal-familja tfisser vettura li tikkondividi l-karatteristiċi essenzjali li ġejjin mal-vettura ta’ l-oriġini tagħha: (a) Tiġi prodotta mill-istess manifattur; (b) Tkun suġġetta għall-istess limiti ta’ emissjoni; (ċ) Jekk is-sistema ta’ alimentazzjoni bil-gass għandha strument tal-kejl ċentrali għall-magna kollha, għandha output ta’ l-enerġija ċertifikat ta’ bejn 0,7 u 1,15 darbiet dak tal-magna tal-vettura ta’ l-oriġini; (d) Jekk is-sistema ta’ alimentazzjoni bil-gass għandha strument tal-kejl individwali għal kull ċilindru, għandha output ta’ l-enerġija ċertifikat għal kull ċilindru ta’ bejn 0,7 u 1,15 darbiet dak tal-magna tal-vettura ta’ l-oriġini; (e) Jekk tkun mgħammra b’sistema katalitika, għandha l-istess tip ta’ katalista jiġifieri three-way, ossidazzjoni, de-NOx; (f) Għandha sistema ta’ alimentazzjoni bil-gass (inkluż ir-regolatur tal-pressjoni) mingħand l-istess manifattur tas-sistema u ta’ l-istess tip: induzzjoni, injezzjoni tal-fwar (f’punt wieħed, f’ħafna punti), injezzjoni tal-likwidi (f’punt wieħed, f’ħafna punti); (g) Din is-sistema ta’ alimentazzjoni bil-gass tiġi kontrollata minn ECU ta’ l-istess tip u speċifikazzjoni teknika, li fih l-istess prinċipji tas-softwer u strateġija ta’ kontroll. Il-vettura jista’ jkollha ECU ieħor meta paragunata mal-vettura ta’ l-oriġini, sakemm l-ECU jintuża biss sabiex ikunu kontrollati l-injetturi, il-valvs addizzjonali ta’ l-għeluq u l-akkwist tad-data mis-sensuri addizzjonali. Rigward ir-rekwiżiti li jissemmew fil-punti (c) u (d), fil-każ fejn wirja turi li żewġ vetturi alimentati bil-gas jistgħu jkunu membri ta’ l-istess familja bl-eċċezzjoni ta’ l-output ta’ l-enerġija ċertifikat tagħhom, rispettivament P1 u P2 (P1 < P2), u t-tnejn jiġu ttestjati bħallikieku kienu vetturi ta’ l-oriġini, ir-relazzjoni familjari se titqies bħala valida għal kwalunkwe vettura b’output ta’ l-enerġija ċertifikat ta’ bejn 0,7 × P1 u 1,15 × P2.

1.1.2. ▼M3 Fil-każ ta’ vetturi li jużaw l-LPG, l-NG/il-bijometan, tingħata l-approvazzjoni tat-tip tal-KE bla ħsara għar-rekwiżiti li ġejjin: ▼B 1.1.2.1. Għall-approvazzjoni tat-tip ta’ vettura ta’ l-oriġini, il-vettura ta’ l-oriġini għandha turi l-kapaċità tagħha li tadatta ruħha għal kwalunkwe kompożizzjoni ta’ fjuwil li jista’ jkun hemm fis-suq. Fil-każ ta’ l-LPG, hemm varjazzjonijiet fil-kompożizzjoni tas-C3/C4. Fil-każ tal-gass naturali, ġeneralment ikun hemm żewġ tipi ta’ fjuwil, fjuwil b’valur kalorifiku għoli (gass H) u fjuwil b’valur kalorifiku baxx (gass L), imma b’firxa sinifikanti fi ħdan iż-żewġ gammi; ivarjaw b’mod sinifikanti fl-indiċi Wobbe. Dawn il-varjazzjonijiet huma riflessi fil-fjuwils ta’ referenza. ▼M3 Fil-każ ta' vettura flex fjuwil H2NG, il-firxa ta' kompożizzjoni tista' tvarja minn 0 % ta' idroġenu għal persentaġġ massimu ta' idroġenu fit-taħlita, li għandu jiġi speċifikat mill-manifattur. Il-vettura tal-oriġini għandha turi l-kapaċità tagħha li tadatta għal kwalunkwe persentaġġ, fi ħdan il-firxa speċifikata mill-manifattur. Din għandha turi wkoll il-kapaċità tagħha li tadatta għal kwalunkwe kompożizzjoni ta' NG/bijometan li jista' jkun hemm fis-suq, minkejja l-persentaġġ tal-idroġenu fit-taħlita. ▼M3 1.1.2.2. Fil-każ ta' vetturi li jużaw l-LPG, l-NG/bijometan, il-vettura tal-oriġini għandha tiġi ttestjata bit-test tat-tip 1 dwar iż-żewġ fjuwils ta' referenza ta' gass estremi stabbiliti fl-Anness IX. Fil-każ tal-NG/bijometan, jekk it-tranżizzjoni minn fjuwil tal-gass wieħed għall-fjuwil tal-gass l-ieħor, fil-prattika, hija megħjuna permezz tal-użu ta' swiċċ, dan l-iswiċċ m'għandux jintuża waqt l-approvazzjoni tat-tip. Fil-każ ta' vetturi flex fjuwil H2NG, il-vettura tal-oriġini għandha tiġi ttestjata bit-test tat-tip 1 bil-kompożizzjonijiet ta' fjuwil li ġejjin: — 100 % H-gas. — 100 % L-gas. — It-taħlita ta' H-gas u l-persentaġġ massimu ta' idroġenu speċifikat mill-manifattur. — It-taħlita ta' L-gas u l-persentaġġ massimu ta' idroġenu speċifikat mill-manifattur. 1.1.2.3. Il-vettura titqies li hija konformi jekk, skont it-testijiet u l-fjuwils ta' referenza msemmija fil-punt 1.1.2.2, il-vettura tikkonforma mal-limiti tal-emissjonijiet. 1.1.2.4. Fil-każ ta’ vetturi li jaħdmu bl-LPG jew bl-NG/bijometan, il-proporzjon tar-riżultati tal-emissjonijiet “r” għandu jkun determinat għal kull sustanza li tniġġes kif ġej:



It-tip ta' fjuwil Il-fjuwils ta’ referenza Il-kalkolu tal-“r” L-LPG il-fjuwil A il-fjuwil B L-NG/Bijometan il-fjuwil G20 il-fjuwil G25 ▼M3 1.1.2.5. Fil-każ ta’ vetturi flex fjuwil H2NG, iż-żewġ proporzjonijiet tar-riżultati tal-emissjonijiet “r1” u “r2”, għandhom ikunu determinati għal kull sustanza li tniġġes kif ġej:



It-tip ta' fjuwil Il-fjuwils ta’ referenza Il-kalkolu tal-“r” L-NG/bijometan il-fjuwil G20 il-fjuwil G25 H2NG It-taħlita ta' idroġenu u G20 mal-persentaġġ massimu ta' idroġenu speċifikat mill-manifattur It-taħlita ta' idroġenu u G25 mal-persentaġġ massimu ta' idroġenu speċifikat mill-manifattur ▼B

1.1.3. ►M3 Għall-approvazzjoni tat-tip ta’ vettura li tieħu gass tal-fjuwil wieħed u ta’ vetturi li jieħdu żewġ gassijiet ta' fjuwil li qed jaħdmu f’modalità ta’ gass, bl-LPG jew bl-NG/bijometan, bħala membru tal-familja, għandu jitwettaq test tat-tip 1 bi fjuwil tal-gass ta’ referenza wieħed. Dan il-fjuwil ta’ referenza jista’ jkun kwalunkwe wieħed mill-fjuwils tal-gass ta’ referenza. Il-vettura titqies li hija konformi jekk jiġu sodisfatti r-rekwiżiti li ġejjin: ◄ (a) il-vettura tkun konformi mad-definizzjoni ta’ membru tal-familja kif ġiet stabbilita fit-taqsima 1.1.1.3; (b) jekk il-fjuwil tat-test huwa l-fjuwil ta’ referenza A għal-LPG jew G20 għall-NG/Bijometanu, ir-riżultat ta’ l-emissjoni għal kull inkwinanti għandu jkun immultiplikat bil-fattur rilevanti “r” ikkalkulat fit-taqsima 1.1.2.4. jekk r > 1; jekk r < 1, ma tkun meħtieġa l-ebda korrezzjoni; (ċ) jekk il-fjuwil tat-test ikun il-fjuwil ta’ referenza B għal-LPG jew G25 għall-NG/Bijometanu, ir-riżultat ta’ l-emissjoni għal kull inkwinanti għandu jkun diviż bil-fattur rilevanti “r” ikkalkulat fit-taqsima 1.1.2.4. jekk r < 1; jekk r > 1, ma tkun meħtieġa l-ebda korrezzjoni; (d) fuq it-talba tal-manifattur, it-test tat-tip 1 jista’ jitwettaq fuq iż-żewġ fjuwils ta’referenza, biex ma tkun meħtieġa l-ebda korrezzjoni; (e) il-vettura għandha tkun konformi mal-limiti ta’ emissjoni validi għall-kategorija rilevanti kemm għall-emissjonijiet imkejla kif ukoll għal dawk ikkalkulati; (f) jekk isiru testijiet ripetuti fuq l-istess magna, l-ewwel għandha tiġi kkalkulata l-medja tar-riżultati bil-fjuwil ta’ referenza G20, jew A, u dawk bil-fjuwil ta’ referenza G25, jew B, l; imbagħad minn dawn ir-riżulatati li kienet ikkalkulata l-medja tagħhom għandu jiġi kalkulat il-fattur “r”; (g) matul it-test tat-tip 1, meta taħdem f’modalità ta’ gass, il-vettura għandha tuża biss petrol għal massimu ta’ 60 sekonda.

▼M3

1.1.4. Għall-approvazzjoni tat-tip ta' vettura flex fjuwil H2NG bħala membru tal-familja, għandhom jitwettqu żewġ testijiet tat-tip 1, l-ewwel test bil-100 % ta' jew G20 jew G25, u t-tieni test bit-taħlita ta' idroġenu u l-istess fjuwil tal-NG/bijometan li ntuża waqt l-ewwel test, bil-persentaġġ massimu ta' idroġenu speċifikat mill-manifattur. Il-vettura ttestjata skont l-ewwel paragrafu għandha titqies konformi jekk, minbarra r-rekwiżiti stabbiliti fil-punti (a), (e) u (g) tal-punt 1.1.3, jiġu ssodisfatti r-rekwiżiti li ġejjin: (a) jekk il-fjuwil tal-NG/bijometan huwa l-fjuwil ta' referenza G20, ir-riżultat tal-emissjonijiet għal kull sustanza li tniġġes għandu jiġi mmultiplikat bil-fatturi rilevanti (r1 għall-ewwel test u r2 għat-tieni test), ikkalkulati fit-taqsima 1.1.2.5, jekk il-fattur rilevanti jkun > 1; jekk il-fattur korrispondenti rilevanti jkun < 1, ma tkun meħtieġa l-ebda korrezzjoni; (b) jekk il-fjuwil tal-NG/bijometan huwa l-fjuwil ta' referenza G25, ir-riżultat ta' emissjonijiet għal kull sustanza li tniġġes għandu jiġi diviż bil-fattur korrispondenti rilevanti (r1 għall-ewwel test u r2 għat-tieni test), ikkalkulat skont il-punt 1.1.2.5, jekk il-fattur korrispondenti rilevanti jkun < 1; jekk il-fattur korrispondenti rilevanti jkun > 1, ma tkun meħtieġa l-ebda korrezzjoni; (c) fuq it-talba tal-manifattur, it-test tat-tip 1 jista’ jitwettaq bl-erba' kumbinazzjonijiet possibbli ta' fjuwils ta’ referenza, skont it-taqsima 1.1.2.5 biex ma tkun meħtieġa l-ebda korrezzjoni; (d) jekk isiru testijiet ripetuti fuq l-istess magna, l-ewwel għandha tiġi kkalkulata l-medja tar-riżultati bil-fjuwil ta’ referenza G20, jew H2G20, u dawk bil-fjuwil ta’ referenza G25, jew H2G25 bil-persentaġġ ta' idroġenu massimu speċifikat mill-manifattur; imbagħad minn dawn ir-riżultati li kienet ikkalkulata l-medja tagħhom għandhom jiġu kalkulat il-fatturi “r1” u “r2”

▼B

1.2. Ir-rekwiżiti addizzjonali għall-vetturi flex fuel.

1.2.1. Għall-approvazzjoni tat-tip ta’ vettura flex fuel ta’ l-etanol jew tal-bijodiżil, il-manifattur tal-vettura għandu jiddeskrivi l-kapaċità ta-vettura li tadatta ruħha għal kwalunkwe taħlita ta’ petrol u ta’ fjuwil ta’ l-etanol (sa 85 % ta’ taħlita ta’ l-etanol) jew ta’ diżil u bijodiżil li jista’ jkun hemm fuq is-suq.

1.2.2. Għall-vetturi flex fuel, it-tranżizzjoni minn fjuwil ta’ referenza wieħed għall-ieħor bejn it-testijiet għandha ssir mingħajr aġġustament manwali tas-settings tal-magna.

2. IR-REKWIŻITI TEKNIĊI U T-TESTIJIET ADDIZZJONALI

2.1. Il-manifatturi ta’ volum baxx

2.1.1. Lista ta’ atti leġiżlattivi msemmija fl-Artikolu 3(3):



Att Leġiżlattiv Rekwiżiti Il-Kodiċi tar-Regolamenti ta’ Kalifornja, Titolu 13, Sezzjonijiet 1961(a) u 1961(b)(1)(C)(1) applikabbli għal vetturi ta’ mudell tas-sena 2001 u wara, 1968,1, 1968,2, 1968,5, 1976 u 1975, ippubblikati minn Barclay’s Publishing L-approvazzjoni tat-tip trid tingħata taħt il-Kodiċi ta’ Regolament ta’ Kalifornja applikabbli għall-mudell tas-sena l-iktar reċenti ta’ vettura light-duty.

2.2. Il-fetħiet għat-tankijiet tal-fjuwil

2.2.1. Ħalq id-daħla tat-tank tal-petrol jew ta’ l-etanol għandu jkun iddisinjat b’tali mod li ma jħalliex li t-tank jimtela minn żennuna ta’ pajp tal-pompa tal-fjuwil li jkollha dijametru estern ta’ 23,6 mm jew aktar.

2.2.2. It-taqsima 2.2.1 m’għandhiex tapplika għal vettura li tissodisfa ż-żewġ kundizzjonijiet li ġejjin: (a) il-vettura hija ddisinjata u mibnija b’tali mod li l-ebda tagħmir iddisinjat sabiex jikkontrolla l-emissjoni ta’ inkwinanti gassużi ma jkun affetwat b’mod ħażin minn petrol biċ-ċomb, u (b) il-vettura hija mmarkata b’mod li jidher, li jista’ jinqara u li ma jitħassarx bis-simbolu għall-petrol bla ċomb speċifikat fl-ISO 2575:2004 f’pożizzjoni immedjatament viżibbli lil persuna li qed timla t-tank tal-fjuwil. Huwa permess immarkar addizzjonali.

2.2.3. Għandu jkun hemm dispożizzjoni biex ikunu prevenuti l-emissjonijiet evaporattivi eċċessivi u t-tixrid tal-fjuwil eċċessiv ikkawżati minn tapp nieqes tal-filler tal-fjuwil. Dan jista’ jinkiseb billi jintuża wieħed minn dawn li ġejjin: (a) tapp tal-filler tal-fjuwil li ma jitneħħiex, li jiftaħ u jagħlaq awtomatikament, (b) karatteristiċi tad-disinn li jevitaw emissjonijiet evaporattivi eċċessivi fil-każ ta’ tapp tal-filler tal-fjuwil nieqes, (ċ) kwalunkwe dispożizzjoni oħra li jkollha l-istess effett. Eżempji jistgħu jinkludu, imma m’humiex limitati għal, tapp tal-filler marbut b’ħabel, tapp tal-filler marbut b’katina jew wieħed li juża l-istess ċavetta tas-sokra għat-tapp tal-filler kif ukoll għall-ignixin tal-vettura. F’dan il-każ, iċ-ċavetta għandha tkun tista’ titneħħa mit-tapp tal-filler biss fil-kundizzjoni ta’ sokra.

2.3. Id-dispożizzjonijiet għas-sigurtà tas-sistema elettronika

▼M1

2.3.1. Kwalunkwe vettura li jkollha kompjuter għall-kontroll tal-emissjonijiet għandha tinkludi karatteristiċi li jipprevjenu l-modifikazzjoni, ħlief kif awtorizzat mill-manifattur. Il-manifattur għandu jawtorizza l-modifikazzjonijiet jekk dawn il-modifikazzjonijiet huma meħtieġa għal dijanjosi, servis, spezzjoni, konverżjoni jew tiswija tal-vettura. Kwalunkwe kodiċi tal-kompjuter jew parametru operattiv riprogrammabbli għandu jkun reżistenti għat-tbagħbis u jippermetti livell ta’ protezzjoni għall-inqas daqs kemm huma tajbin id-dispożizzjonijiet fl-ISO 15031-7; li jġib id-data tal-15 ta’ Marzu 2001 (SAE J2186 bid-data ta’ Ottubru 1996). Kwalunkwe ċippa ta’ kalibrazzjoni tal-memorja li tista’ titneħħa għandha tiġi preservata, tingħalaq f’kontenitur issiġġillat jew tiġi protetta permezz ta’ algoritmi elettroniċi u m’għandhiex titbiddel mingħajr ma jintużaw għodod u proċeduri speċjalizzati. Jistgħu jiġu protetti b’dan il-mod biss komponenti direttament assoċjati mal-kalibrazzjoni tal-emissjonijiet jew mal-prevenzjoni tas-serq tal-vettura.

▼B

2.3.2. Il-parametri operattivi ta’ magna kodifikata bil-kompjuter m’għandhomx jitbiddlu mingħajr ma jintużaw għodod u proċeduri speċjalizzati (eż. komponenti tal-kompjuter issaldjati jew ippreservati jew kontenituri ssiġġillati (jew issaldjati) tal-kompjuter.

2.3.3. Fil-każ tal-pompi mekkaniċi għall-injezzjoni tal-fjuwil imwaħħla ma’ magni compression-ignition, il-manifatturi għandhom jieħdu passi adegwati biex jipproteġu s-setting tal-konsenja massima tal-fjuwil mit-tbagħbis waqt li l-vettura tkun qed tintuża.

2.3.4. Il-manifatturi jistgħu japplikaw għand l-awtorità ta’ l-approvazzjoni għal eżenzjoni minn waħda mir-rekwiżiti tat-Taqsima 2.3 għal dawk il-vetturi li huwa improbabbli li jeħtieġ protezzjoni. Il-kriterji li għandha tevalwa l-awtorità ta’ l-approvazzjoni meta tqis eżenzjoni għandhom jinkludu id-disponibbiltà kurrenti taċ-ċippi ta’ rendiment, il-kapaċità ta’ rendiment għoli tal-vettura u l-volum tal-bejgħ projettat tal-vettura.

2.3.5. Il-manifatturi li jużaw sistemi programmabbli ta’ kodiċijiet tal-kompjuter (eż. memorja elettrika li tinqara biss, programmabbli, u li tista’ titħassar, EEPROM — electrical erasable programmable read-only memory) għandhom jiskoraġġixxu riprogrammazzjoni mhux awtorizzata. Il-manifatturi għandhom jinkludu strateġiji mtejba għal protezzjoni mit-tbagħbis u karatteristiċi għal protezzjoni mill-kitba li jeħtieġu aċċess elettroniku għal kompjuter f’post ieħor li jieħu ħsiebu l-manifattur, li għalih l-operaturi indipendenti wkoll għandu jkollhom aċċess billi jużaw il-protezzjoni li jagħtu t-Taqsimiet 2.3.1 u 2.2. ta’ l-Anness XIV. Metodi li jagħtu livell adegwat ta’ protezzjoni mit-tbagħbis għandhom ikunu approvati mill-awtorità ta’ l-approvazzjoni.

▼M8

2.4. Applikazzjoni tat-testijiet

2.4.1. Il-grafika I.2.4 turi l-applikazzjoni tat-testijiet għall-approvazzjoni tat-tip ta' vettura. Il-proċeduri speċifiċi tat-test huma deskritti fl-Annesi II, III, IV, V, VI, VII, VIII, X, XI, XII, XVI ( 8 ) u XX.



Grafika I.2.4 Applikazzjoni tar-rekwiżiti tat-test għall-approvazzjonijiet tat- tip-u l- estensjonijiet Kategorija tal-vettura Vetturi b'magni tat-tqabbid bl-ispark plaggs inklużi ibridi Vetturi b'magnitat-tqabbid bil-kompressjoni inklużi l-ibridi Vetturi elettriċi puri Vetturi biċ-ċelloli tal-fjuwil tal-idroġenu Mono fjuwil Żewġ fjuwils (1) Flex-fjuwil (1) Flex fjuwil Mono fjuwil Fjuwil ta' referenza Petrol (E5/E10) (5) LPG NG/ Bijome- tan Idroġenu Petrol (E5/E10) (5) Petrol (E5/E10) (5) Petrol (E5/E10) (5) Petrol (E5/E10) (5) NG/bijometan Diżil (B5/B7) (5) Diżil (B5/B7) (5) — — LPG NG/bijometan Idroġenu Etanol (E85) H2NG Bijodiżil Inkwinanti f'għamla ta' gass (Test tat- tip 1) Iva Iva Iva Iva (4) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) (4) Iva (iż-żewġ fjuwils) Iva (iż-żewġ fjuwils) Iva (B5/B7 biss) (2) (5) Iva — — Il-massa partikolata u n-numru ta' partikoli (Test tat- tip 1) Iva — — — Iva (petrol biss) Iva (petrol biss) Iva (petrol biss) Iva (iż-żewġ fjuwils) — Iva (B5/B7 biss) (2) (5) Iva — — ▼M10 Inkwinanti gassużi, RDE (Test Tip 1A) Iva Iva Iva Iva (4) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva — — In-numru tal-partikoli, RDE (Test Tip 1A) (6) Iva — — — Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) — Iva (iż-żewġ fjuwils) Iva — — ▼M8 L-emissjonijiet minn magna mhuxingranata (Test tat- tip 2) Iva Iva Iva — Iva (iż-żewġ fjuwils) Iva (iż-żewġ fjuwils) Iva (petrol biss) Iva (iż-żewġ fjuwils) Iva (NG/bijometan biss) — — — — Emissjonijiet mill-kaxxa tal-krank (Test tat- tip 3) Iva Iva Iva — Iva (petrol biss) Iva (petrol biss) Iva (petrol biss) Iva (petrol biss) Iva (NG/bijometan biss) — — — — Emissjonijiet evaporattivi (Test tat- tip 4) Iva — — — Iva (petrol biss) Iva (petrol biss) Iva (petrol biss) Iva (petrol biss) — — — — — Durabbiltà (Test tat- tip 5) Iva Iva Iva Iva Iva (petrol biss) Iva (petrol biss) Iva (petrol biss) Iva (petrol biss) Iva (NG/bijometan biss) Iva (B5/B7 biss) (2) (5) Iva — — L-emissjonijiet f'temperaturi baxxi (Test tat- tip 6) Iva — — — Iva (petrol biss) Iva (petrol biss) Iva (petrol biss) Iva (3) (iż-żewġ fjuwils) — — — — — Konformità waqt is-servizz Iva Iva Iva Iva Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (B5/B7 biss) (2) (5) Iva — — Dijanjostika ab-bord Iva Iva Iva Iva Iva Iva Iva Iva Iva Iva Iva — — Emissjonijiet tas-CO2, konsum tal-fjuwil, konsum tal-enerġija elettrika u firxa elettrika Iva Iva Iva Iva Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (iż-żewġ fjuwils) Iva (B5/B7 biss) (2) (5) Iva Iva Iva Opaċità tad-duħħan — — — — — — — — — Iva (B5/B7 biss) (2) (5) Iva — — Qawwa tal-magna Iva Iva Iva Iva Iva Iva Iva Iva Iva Iva Iva Iva Iva (1) Meta vettura li tieħu żewġ fjuwils tkun ikkombinata ma' vettura flex fjuwil, japplikaw iż-żewġ rekwiżititat-test. (2) Din id-dispożizzjoni hija temporanja; iktar 'il quddiem jiġu proposti iktar rekwiżiti għall-bijodiżil. (3) Test fuq il-petrol biss qabel id- dati stipulati fl- Artikolu 10(6) tar- Regolament (KE) Nru 715/2007. It- test se jsir fuq iż-żewġ fjuwils wara dawk id-dati. Għandu jintuża il-fjuwil ta' referenza tat-test E75 speċifikat fl- Anness IX, it-Taqsima B. (4) L-emissjonijiet tal-NOx biss għandhom jiġu determinati meta l-vettura tkun qed taħdem bl-idroġenu. (5) Għal vetturi mgħammra b'magni li jaqbdu bil-kompressjoni u bl-ispark plaggs, il-manifattur tal-vetturi jista' jagħżel li jiġu ttestjati bil-fjuwils E5 jew E10 u B5 jew B7, rispettivament. Madankollu: — Mhux iktar tard minn sittax-il xahar mid-dati stabbiliti fl-Artikolu 10 (4) tar-Regolament (KE) Nru 715/2007, l-approvazzjonijiet tat-tip il-ġodda għandhom isiru biss bi fjwuils E10 u B7, — Mhux iktar tard minn tliet snin mid-dati stabbiliti fl-Artikolu 10 (5) tar-Regolament (KE) Nru 715/2007, il-vetturi kollha l-ġodda għandha tingħatalhom approvazzjoni tat-tip biss bi fjwuils E10 u B7. (6) It-test tal-RDE tan-numru ta' partikoli japplika biss għal vetturi li għalihom il-limiti ta' emissjoni ta' PN Euro 6 huma definiti fit-Tabella 2 tal-Anness I tar- Regolament (KE) Nru 715/2007. ▼M8 Nota ta' spjegazzjoni: Id-dati tal-applikazzjoni tal-fjuwils ta’ referenza E10 u B7 għall-vetturi ġodda kollha ġew stabbiliti sabiex jitnaqqas kemm jista' jkun ix-xogħol tal-ittestjar. Jekk, madankollu, ikun hemm evidenza teknika għal vetturi ċċertifikati bil-fjuwils ta' referenza E5 jew B5 li juru emissjonijiet ogħla ferm meta ttestjati bil-fjuwils E10 jew B7, il-Kummissjoni għandha tagħmel proposta biex dawn id-dati tal-introduzzjoni jitressqu ’l quddiem.

▼B

3. L-ESTENSJONIJIET GĦALL-APPROVAZZJONIJIET TAT-TIP

3.1. L-estensjonijiet għall-emissjonijiet mit-tailpipe (testijiet tat-tip 1, tat-tip 2 u tat-tip 6)

3.1.1. Il-vetturi b’mases ta’ referenza differenti 3.1.1.1. L-approvazzjoni tat-tip għandha tkun estiża biss għal vetturi b’massa ta’ referenza li teħtieġ l-użu taż-żewġ inerzji ekwivalenti ogħla li jmiss jew ta’ kwalunkwe inerzja ekwivalenti aktar baxxa. 3.1.1.2. Għall-vetturi tal-kategorija N, l-approvazzjoni għandha tkun estiża biss għal vetturi b’massa ta’ referenza aktar baxxa, jekk l-emissjonijiet tal-vettura diġà approvata jkunu fi ħdan il-limiti preskritti għall-vettura li għaliha qed tintalab l-estensjoni ta’ l-approvazzjoni.

3.1.2. Il-vetturi bi proporzjonijiet globali ta’ ingranaġġ differenti 3.1.2.1. L-approvazzjoni tat-tip għandha tkun estiża għal vetturi bi proporzjonijiet ta’ ingranaġġ differenti biss f’ċerti kundizzjonijiet. 3.1.2.2. Biex ikun iddeterminat jekk l-approvazzjoni tat-tip tistax tiġi estiża, għal kull wieħed mill-proporzjonijiet ta’ ingranaġġ li ntuża fit-testijiet tat-tip 1 u tat-tip 6, għandu jkun iddeterminat il-proporzjon, fejn, b’veloċità tal-magna ta’ 1 000 rpm, V1 tkun il-veloċità tal-vettura approvata għat-tip u V2 tkun il-veloċità tat-tip ta’ vettura li għaliha qed tintalab estensjoni ta’ l-approvazzjoni. 3.1.2.3. Jekk, għal kull proporzjon ta’ ingranaġġ, E ≤ 8 %, l-estensjoni għandha tingħata mingħajr ma jiġu ripetuti t-testijiet tat-tip 1 u tat-tip 6. 3.1.2.4. Jekk, għal mill-inqas proporzjon ta’ ingranaġġ wieħed, E > 8 %, u jekk, għal kull proporzjon tal-gerijiet, E ≤ 13 %, it-testijiet tat-tip 1 u tat-tip 6 għandhom jiġu ripetuti. It-testijiet jistgħu jitwettqu f’laboratorju magħżul mill-manifattur bla ħsara għall-approvazzjoni tas-servizz tekniku. Ir-rapport tat-testijiet għandu jintbagħat lis-servizz tekniku responsabbli mit-testijiet ta’ l-approvazzjoni tat-tip.

3.1.3. Il-vetturi b’mases ta’ referenza u bi proporzjonijiet ta’ ingranaġġ differenti L-approvazzjoni tat-tip għandha tkun estiża għal vetturi b’mases ta’ referenza u bi proporzjonijiet ta’ ingranaġġ differenti, sakemm il-kundizzjonijiet kollha preskritti fi 3.1.1 u 3.1.2 jiġu sodisfatti.

3.1.4. Il-vetturi b’sistemi li jirriġeneraw perjodikament L-approvazzjoni tat-tip ta’ tip ta’ vettura mgħammmar b’sistema li tirriġenera perjodikament għandha tkun estiża għal vetturi oħra b’sistemi li jirriġeneraw perjodikament, li l-parametri tagħhom li ġew deskritti aktar ‘l isfel huma identiċi jew fi ħdan it-tolleranzi dikjarati. L-estensjoni għandha tkun relatata biss mal-qisien speċifiċi għas-sistema li tirriġenera perjodikament iddefinita. 3.1.4.1. Il-parametri identiċi għall-estensjoni ta’ l-approvazzjoni huma: (1) Il-magna, (2) Il-proċess ta’ kombustjoni, (3) Is-sistema li tirriġenera perjodikament (jiġifieri il-katalista, in-nasba għall-partikulati), (4) Il-kostruzzjoni (jiġifieri, it-tip ta’ għeluq, it-tip ta’ metall prezzjuż, it-tip ta’ sottostrat, it-tip ta’ densità taċ-ċelluli), (5) It-tip u l-prinċipju ta’ ħidma, (6) Is-sistema ta’ dożaġġ u ta’ l-additivi, (7) Il-volum ± 10 fil-mija, (8) Il-post (temperatura ta’ ± 50 °C f’veloċità ta’ 120 km/h jew 5 fil-mija differenza ta’ temperatura/pressjoni massima). 3.1.4.2. L-użu tal-fatturi Ki għal vetturi b’mases ta’ referenza differenti Il-fatturi Ki li ġew żviluppati mill-proċeduri fit-taqsima 3 ta’ l-Anness 13 tar- Regolament Nru 83 tan-NU/ECE għall-approvazzjoni tat-tip ta’ tip ta’ vettura b’sistema li tirriġenera perjodikament, jistgħu jintużaw minn vetturi oħra li jissodisfaw il-kriterji li jissemmew fit-taqsima 3.1.4.1. u li għandhom massa ta’ referenza fi ħdan iż-żewġ klassijiet ta’ inerzja ekwivalenti ogħla li jmiss jew kwalunkwe inerzja ekwivalenti aktar baxxa.

3.1.5. L-applikazzjoni ta’ l-estensjonijiet għal vetturi oħra Meta tkun ingħatat estensjoni skond 3.1.1 sa 3.1.4, tali approvazzjoni tat-tip għandha tkun estiża aktar għal vetturi oħra.

3.2. L-estensjonijiet għall-emissjonijiet evaporattivi (test tat-tip 4)

3.2.1. L-approvazzjoni tat-tip għandha tkun estiża għall-vetturi mgħammra b’sistema ta’ kontroll għall-emissjonijiet evaporattivi li jissodisfaw il-kundizzjonijiet li ġejjin: 3.2.1.1. Il-prinċipju bażiku tal-kejl tal-fjuwil/ta’ l-arja (eż. injezzjoni f’punt wieħed) għandu jkun l-istess. 3.2.1.2. Il-forma tat-tank tal-fjuwil u l-materjal tat-tank tal-fjuwil u tal-pajpijiet tal-fjuwil likwidu għandhom ikunu identiċi. 3.2.1.3. Il-vettura ta’ l-agħar każ rigward is-sezzjoni trażversali u t-tul approssimattiv tal-pajp għandhom ikunu ttestjati. Is-servizz tekniku responsabbli mit-testijiet ta’ l-approvazzjoni tat-tip għandu jiddeċiedi jekk is-separaturi tal-fwar/likwidu mhux identiċi jkunux aċċettabbli. 3.2.1.4. Il-volum tat-tank tal-fjuwil għandu jkun fil-firxa ta’ ± 10 %. 3.2.1.5. L-issettjar tal-valv li jtaffi l-pressjoni tat-tank tal-fjuwil għandu jkun identiku. 3.2.1.6. Il-metodu ta’ ħżin tal-fwar tal-fjuwil għandu jkun identiku, jiġifieri l-forma u l-volum tan-nasba, il-mezz tal-ħżin, it-tagħmir għat-tindif ta’ l-arja (jekk użat għall-kontroll ta’ l-emissjonijiet evaporattivi), eċċ. 3.2.1.7. Il-metodu tat-tindif tal-fwar maħżun għandu jkun identiku (eż. il-fluss ta’ l-arja, il-punt tat-tluq jew il-volum tat-tindif waqt iċ-ċiklu tal-prekundizzjonament). 3.2.1.8. Il-metodu tas-siġillar u tal-ventilazzjoni tas-sistema tal-kejl tal-fjuwil għandu jkun identiku.

3.2.2. L-approvazzjoni tat-tip għandha tkun estiża għal vetturi bi: 3.2.2.1. magni ta’ daqsijiet differenti; 3.2.2.2. magni b’qawwiet differenti; 3.2.2.3. gerboksis awtomatiċi u manwali; 3.2.2.4. ingranaġġi fuq żewġ u erba’ roti; 3.2.2.5. stili ta’ bodi differenti; u 3.2.2.6. roti u tajers ta’ daqsijiet differenti.

3.3. L-estensjonijiet għad-durabbiltà tat-tagħmir għall-kontra tat-tniġġis (test tat-tip 5)

3.3.1. L-approvazzjoni tat-tip għandha tkun estiża għal tipi differenti ta’ vetturi, sakemm il-parametri tal-vettura, tal-magna jew tas-sistema għall-kontroll tat-tniġġis li ġew speċifikati aktar ‘l isfel ikunu identiċi jew jibqgħu fi ħdan it-tolleranzi preskritti: 3.3.1.1. Il-vettura: Il-kategorija ta’ l-inerzja: iż-żewġ kategoriji ta’ l-inerzja eżatt fuq u kwalunkwe kategorija ta’ inerzja taħt. It-tagħbija totali fit-triq fi 80 km/h: + 5 % ‘il fuq u kwalunkwe valur taħt. 3.3.1.2. Il-magna (a) il-kapaċità taċ-ċilindri tal-magna (± 15 %), (b) in-numru u l-kontroll tal-valvs, (ċ) is-sistema tal-fjuwil, (d) it-tip ta’ sistema ta’ tkessiħ, (e) il-proċess ta’ kombustjoni. 3.3.1.3. Il-parametri tas-sistema għall-kontroll tat-tniġġis: (a) Il-konverituri katalitiċi u l-filtri għall-partikulati: in-numru ta’ konvertituri katalitiċi, ta’ filtri u ta’ elementi, id-daqs tal-konvertituri katalitiċi u tal-filtri (volum tal-blokka tal-konkos ± 10 fil-mija), it-tip ta’ attività katalitika (ossidazzjoni, three-way, nasba rqiqa għall-NOx, SCR, katalista rqiqa għall-NOx jew oħra), it-tagħbija tal-metall prezzjuż (identika jew ogħla), it-tip u l-proporzjon tal-metall prezzjuż (± 15 %), is-sottostrat (l-istruttura u l-materjal), id-densità taċ-ċellula, varjazzjoni fit-temperatura ta’ mhux aktar minn 50 K fid-daħla tal-konvertitur katalitiku jew tal-filtru. Din il-varjazzjoni fit-temperatura għandha tkun ikkontrollata f’kundizzjonijiet stabbilizzati b’veloċità ta’ 120 km/h u l-issettjar tat-tagħbija tat-test tat-tip 1. (b) L-injezzjoni ta’ l-arja: biha jew mingħajra tip (pulsair, pompi ta’ l-arja, ieħor/oħrajn) (ċ) Ir-riċirkolazzjoni tal-gassijiet ta’ l-egżost (EGR): biha jew mingħajrha tip (imkessħa jew mhux imkessħa, kontroll attiv jew passiv, pressjoni għolja jew pressjoni baxxa). 3.3.1.4. It-test tad-durabbilità jista’ jitwettaq billi tintuża vettura, li jkollha stil tal-bodi, gerboks (awtomatika jew manwali) u daqs tar-roti jew tajers differenti minn dawk tat-tip ta’ vettura li għalih qed tintalab l-approvazzjoni tat-tip.

3.4. L-estensjonijiet għad-dijanjostika abbord

3.4.1. L-approvazzjoni tat-tip għandha tkun estiża għal tipi differenti ta’ vetturi b’sistemi identiċi tal-magna u għall-kontroll ta’ l-emissjonijiet kif ġew iddefiniti fl-Appendiċi 2 ta’ l-Anness XI. L-approvazzjoni tat-tip għandha tkun estiża irrispettivament mill-karatteristiċi li ġejjin tal-vettura: (a) l-aċċessorji tal-magna; (b) it-tajers; (ċ) l-inerzja ekwivalenti; (d) is-sistema tat-tkessiħ; (e) il-proporzjon globali ta’ ingranaġġ; (f) it-tip ta’ ingranaġġ; u (g) it-tip ta’ qafas.

3.5. L-estensjonijiet għall-emissjonijiet tas-CO2 u għall-konsum tal-fjuwil

3.5.1. Il-vetturi li jaħdmu b’magna b’kombustjoni interna biss, ħlief il-vetturi mgħammra b’sistema għall-kontroll ta’ l-emissjonijiet li tirriġenera perjodikament. 3.5.1.1. L-approvazzjoni tat-tip tista’ tiġi estiża għal vetturi li jvarjaw rigward il-karatteristiċi li ġejjin, jekk l-emissjonijiet tas-CO2 imkejla mis-servizz tekniku ma jeċċedux b’aktar minn 4 % il-valur ta’ l-approvazzjoni tat-tip għall-vetturi tal-kategorija M u b’aktar minn 6 % għall-vetturi tal-kategorija N: — il-massa ta’ referenza, — il-massa massima mgħobbija teknikament permissibbli, — it-tip ta’ qafas kif ġie definit fit-Taqsima C ta’ l-Anness I tad-Direttiva 2007/46/KE, — il-proporzjonijiet totali tal-gerijiet, — it-tagħmir tal-magna u l-aċċessorji.

3.5.2. Il-vetturi li jaħdmu b’magna b’kombustjoni interna biss u mgħammra b’sistema għall-kontroll ta’ l-emissjonijiet li tirriġenera perjodikament 3.5.2.1. L-approvazzjoni tat-tip għandha tiġi estiża għal vetturi li jvarjaw rigward il-karatteristiċi mogħtija fit-Taqsima 3.5.1.1 t’aktar ‘il fuq, imma li ma jeċċedux il-karatteristiċi tal-familja ta’ l-Anness 10 tar-Regolament Nru 101 tan-NU/ECE ( 9 ), jekk l-emissjonijiet tas-CO2 imkejla mis-servizz tekniku ma jeċċedux b’aktar minn 4 % il-valur tat-tip approvat għall-vetturi tal-kategorija M u b’aktar minn 6 % għall-vetturi tal-kategorija N, u fejn ikun applikabbli l-istess fattur Ki. 3.5.2.2. L-approvazzjoni tat-tip għandha tiġi estiża għal vetturi b’fattur Ki differenti, jekk l-emissjonijiet tas-CO2 imkejla mis-servizz tekniku ma jeċċedux b’aktar minn 4 % il-valur tat-tip approvat għall-vetturi tal-kategorija M u b’aktar minn 6 % għall-vetturi tal-kategorija N.

3.5.3. Il-vetturi li jaħdmu b’power train elettrika biss L-estensjonijiet għandhom jingħataw wara qbil mas-servizz tekniku responsabbli mit-twettiq tat-testijiet.

3.5.4. Il-vetturi li jaħdmu b’power train elettrika ibrida L-approvazzjoni tat-tip għandha tiġi estiża għal vetturi li jvarjaw rigward il-karatteristiċi li ġejjin, jekk l-emissjonijiet tas-CO2 u l-konsum ta’ l-enerġija elettrika mkejla mis-servizz tekniku ma jeċċedux b’aktar minn 4 % il-valur tat-tip approvat għall-vetturi tal-kategorija M u b’aktar minn 6 % għall-vetturi tal-kategorija N: — il-massa ta’ referenza, — il-massa massima mgħobbija teknikament permissibbli, — it-tip ta’ qafas kif ġie definit fit-taqsima C ta’ l-Anness II tad-Direttiva 2007/46/KE, — Rigward bidla fi kwalunkwe karatteristika oħra, jistgħu jingħataw estensjonijiet wara ftehim mas-servizz tekniku responsabbli mit-twettiq tat-testijiet.

3.5.5. L-estensjoni ta’ l-approvazzjoni tat-tip tal-vetturi tal-kategorija N fi ħdan familja: 3.5.5.1. Għall-vetturi tal-kategorija N li jkunu approvati bħala membri ta’ familja ta’ vetturi billi ntużat il-proċedura fit-Taqsima 3.6.2, l-approvazzjoni tat-tip għandha tiġi estiża għal vetturi mill-istess familja biss jekk is-servizz tekniku jistma li l-konsum tal-fjuwil tal-vettura l-ġdida ma jeċċedix il-konsum tal-fjuwil tal-vettura li fuqha jkun ibbażat il-konsum tal-fjuwil tal-familja. L-approvazzjonijiet tat-tip jistgħu jiġu estiżi wkoll għal vetturi li: — ikunu sa 110 kg itqal mill-membru tal-familja ttestjat, sakemm ikunu fi ħdan 220 kg mill-eħfef membru tal-familja, — ikollhom proporzjon globali ta’ ingranaġġ aktar baxx mill-membru tal-familja ttestjat biss minħabba bidla fid-daqsijiet tat-tajers, u — jikkonformaw mal-familja fl-aspetti l-oħra kollha. 3.5.5.2. Għall-vetturi tal-kategorija N li jkunu approvati għat-tip bħala membri ta’ familja ta’ vetturi billi ntużat il-proċedura fil-punt 3.6.3, l-approvazzjoni tat-tip tista’ tiġi estiża għal vetturi mill-istess familja mingħajr ittestjar addizzjonali biss jekk is-servizz tekniku jistma li l-konsum tal-fjuwil tal-vettura l-ġdida jaqa’ fi ħdan il-limiti magħmula minn dawk iż-żewġ vetturi fil-familja li jkollhom l-inqas u l-ogħla konsum tal-fjuwil, rispettivament.

3.6. L-approvazzjoni tat-tip tal-vetturi tal-kategorij N fi ħdan familja għall-konsum tal-fjuwil u għall-emissjonijiet tas-CO2

Il-vetturi tal-kategorija N għandhom jiġu approvati għat-tip fi ħdan familja kif ġie definit fil-punt 3.6.1 billi jintuża wieħed miż-żewġ metodi alternattivi deskritti fil-punti 3.6.2 u 3.6.3.

3.6.1. Il-vetturi N jistgħu jiġu ggruppati flimkien f’familja għall-finijiet tal-kejl tal-konsum tal-fjuwil u ta’ l-emissjonijiet tas-CO2 jekk il-parametri li ġejjin ikunu identiċi jew fi ħdan il-limiti speċifikati: 3.6.1.1. Il-parametri identiċi għandhom ikunu dawn li ġejjin: — il-manifattur u t-tip kif ġew iddefiniti fit-taqsima I ta’ l-Appendiċi 4, — il-kapaċità tal-magna, — it-tip ta’ sistema għall-kontroll ta’ l-emissjonijiet, — it-tip ta’ sistema tal-fjuwil kif ġiet iddefinita fil-punt 1.10.2 ta’ l-Appendiċi 4. 3.6.1.2. Il-parametri li ġejin għandhom ikunu fi ħdan il-limiti li ġejjin: — proporzjonijiet globali ta’ ingranaġġ (mhux aktar minn 8 % ogħla mill-aktar wieħed baxx) kif ġew iddefiniti fil-punt 1.13.3 ta’ l-Appendiċi 4, — il-massa ta’ referenza (mhux aktar minn 220 kg eħfef mill-itqal), — il-parti ta’ quddiem (mhux aktar minn 15 % iżgħar mill-akbar), — il-qawwa tal-magna (mhux aktar minn 10 % inqas mill-ogħla valur).

3.6.2. Familja ta’ vetturi, kif ġiet iddefinita fil-punt 3.6.1, tista’ tiġi approvata b’data dwar l-emissjonijiet tas-CO2 u l-konsum tal-fjuwil li jkunu komuni għall-membri kollha tal-familja. Is-servizz tekniku għandu jagħżel għall-ittestjar il-membru tal-familja li s-servizz iqis li għandu l-akbar emissjoni ta’ CO2. Il-kejl għandu jsir kif ġie deskritt fl- Anness XII, u r-riżultati skond il-metodu deskritt fit-taqsima 5.5 tar-Regolament Nru. 101 tan-NU/ECE għandhom jintużaw bħala valuri ta’ l-approvazzjoni tat-tip li jkunu komuni għall-membri kollha tal-familja.

3.6.3. Il-vetturi li jkunu ggruppati f’familja kif ġie definit fil-punt 3.6.1 jistgħu jiġu approvati b’data individwali dwar l-emissjonijiet tas-CO2 u l-konsum tal-fjuwil għal kull wieħed mill-membri tal-familja. Is-servizz tekniku għandu jagħżel għall-ittestjar iż-żewġ vetturi, li s-servizz iqis li għandhom l-akbar u l-inqas emissjonijiet tas- CO2 rispettivament. Il-kejl għandu jsir kif ġie deskritt fl-Anness XII. Jekk id-data tal-manifattur għal dawn iż-żewġ vetturi taqa’ fi ħdan il-limiti ta’ tolleranza deskritti fit-taqsima 5.5 tar-Regolament Nru 101 tan-NU/ECE, l-emissjonijiet tas-CO2 iddikjarati mill-manifattur għall-membri kollha tal-familja tal-vetturi jistgħu jintużaw bħala valuri ta’ l-approvazzjoni tat-tip. Jekk id-data tal-manifattur ma taqax fi ħdan il-limiti ta’ tolleranza, ir-riżultati skond il-metodu deskritt fit-taqsima 5.5 tar-Regolament Nru 101 tan-NU/ECE għandhom jintużaw bħala valuri ta’ l-approvazzjoni tat-tip u s-servizz tekniku għandu jagħżel numru xieraq ta’ membri oħra tal-familja għal testijiet addizzjonali.

4. IL-KONFORMITÀ TAL-PRODUZZJONI

4.1. Introduzzjoni

4.1.1. Fejn ikun applikabbli, it-testijiet tat-tipi 1, 2, 3, 4, it-test għall-OBD, it-test għall-emissjonijiet tas-CO2 u għall-konsum tal-fjuwil u t-test għall-opaċità tad-duħħan għandhom jitwettqu, kif ġie deskritt fit-taqsima 2.4. Il-proċeduri speċifiċi għall-konformità tal-produzzjoni ġew stabbiliti fit-taqsimiet 4.2 sa 4.10.

4.2. Il-kontroll tal-konformità tal-vettura għal test tat-tip 1

4.2.1. It-test tat-tip 1 għandu jitwettaq fuq vettura ta’ l-istess speċifikazzjoni kif ġie deskritt fiċ-ċertifikat ta’ l-approvazzjoni tat-tip. Meta test tat-tip 1 għandu jitwettaq għal approvazzjoni tat-tip ta’ vettura li jkollha estensjoni waħda jew diversi estensjonijiet, it-testijiet tat-tip 1 għandhom jitwettqu jew fuq il-vettura deskritta fil-pakkett ta’ l-informazzjoni inizjali jew fuq il-vettura deskritta fil-pakkett ta’ l-informazzjoni relatat ma’ l-estensjoni rilevanti.

4.2.2. Wara li ssir l-għażla mill-awtorità ta’ l-approvazzjoni, il-manifattur m’għandu jagħmel l-ebda aġġustament fuq il-vetturi magħżula. 4.2.2.1. B’mod mhux sistematiku, għandhom jintgħażlu tliet vetturi fis-serje u għandhom jiġu ttestjati kif ġie deskritt fl-Anness III ta’ dan ir-Regolament. Il-fatturi ta’ deterjorament għandhom jintużaw bl-istess mod. Il-valuri ta’ limitu jinsabu fit-Tabelli 1 u 2 ta’ l-Anness I tar-Regolament (KE) Nru 715/2007. 4.2.2.2. Jekk l-awtorità ta’ l-approvazzjoni tkun sodisfatta bid-devjazzjoni standard tal-produzzjoni mogħtija mill-manifattur skond l-Anness X tad-Direttiva 2007/46/KE, it-testijiet għandhom isiru skond l-Appendiċi 1 ta’ dan l-Anness. Jekk l-awtorità ta’ l-approvazzjoni ma tkunx sodisfatta bid-devjazzjoni standard tal-produzzjoni mogħtija mill-manifattur skond l-Anness X tad-Direttiva 2007/46/KE, it-testijiet għandhom isiru skond l-Appendiċi 2 ta’ dan l-Anness. 4.2.2.3. Il-produzzjoni ta’ serje titqies bħala li tikkonforma jew ma tikkonformax fuq il-bażi tat-test kampjunarju tal-vetturi la darba tintlaħaq deċiżjoni li tgħaddi għall-inkwinanti kollha jew tintlaħaq deċiżjoni li ma tgħaddix għal inkwinant wieħed, skond il-kriterji tat-test applikati fl-appendiċi xieraq. Meta tintlaħaq deċiżjoni li tgħaddi għal inkwinant wieħed, dik id-deċiżjoni m’għandhiex tinbidel minn kwalunkwe test addizzjonali ieħor li jsir biex tintlaħaq deċiżjoni għall-inkwinanti l-oħra. Jekk ma tintlaħaq l-ebda deċiżjoni li tgħaddi għall-inkwinanti kollha u ma tintlaħaq l-ebda deċiżjoni li ma tgħaddix għal inkwinant wieħed, għandu jsir test fuq vettura oħra (ara l-Figura I.4.2). Figura I.4.2

4.2.3. Minkejja r-rekwiżiti ta’ l-Anness III, it-testijiet għandhom isiru fuq vetturi li jkun għadhom kemm ġejjin mil-linja tal-produzzjoni. 4.2.3.1. Iżda, fuq it-talba tal-manifattur, it-testijiet jistgħu jsiru fuq vetturi li kkompletaw: (a) Massimu ta’ 3 000 km għal vetturi mgħammra b’magna positive-ignition; (b) Massimu ta’ 15 000 km għal vetturi mgħammra b’magna compression-ignition. Il-proċedura tat-tħaddim tal-bidu trid issir mill-manifattur, li għandu jimpenja ruħu li ma jagħmel l-ebda aġġustament f’dawn il-vetturi. 4.2.3.2. Jekk il-manifattur jixtieq li jagħmel lill-vetturi t-tħaddim tal-bidu, (“x” km, fejn x ≤ 3 000 km għal vetturi mgħammra b’magna positive-ignition u x ≤ 15 000 km għal vetturi mgħammra b’magna compression-ignition), il-proċedura għandha tkun din li ġejja: (a) l-emissjonijiet ta’ l-inkwinanti (tip I) għandhom jitkejlu f’żero u f'“x” km fuq l-ewwel vettura ttestjata; (b) il-koeffiċjent ta’ l-evoluzzjoni ta’ l-emissjonijiet bejn żero u “x” km għandu jkun ikkalkulat għal kull wieħed mill-inkwinanti: Emissjonijiet “x” km/Emissjonijiet żero km Dan jista’ jkun inqas minn 1; u (ċ) il-vetturi l-oħra m’għandux isirilhom it-tħaddim tal-bidu, iżda l-emissjonijiet tagħhom f’żero km għandhom ikunu multiplikati bil-koeffiċjent ta’ l-evoluzzjoni. F’dan il-każ, il-valuri li jridu jittieħdu għandhom ikunu: (i) il-valuri f'“x”km għall-ewwel vettura; (ii) il-valuri f’żero km immultiplikati bil-koeffiċjent ta’ l-evoluzzjoni għall-vetturi l-oħra. 4.2.3.3. Dawn it-testijiet kollha għandhom isiru bi fjuwil kummerċjali. Madankollu, fuq it-talba tal-manifattur, jistgħu jintużaw il-fjuwils ta’ referenza deskritti fl-Anness IX.

4.3. Il-kontroll tal-konformità tal-vettura għall-emissjonijiet tas-CO2

4.3.1. Jekk tip ta’ vettura jkollu estensjoni waħda jew diversi estensjonijiet, it-testijiet għandhom jitwettqu fuq il-vettura/i deskritta/i fil-pakkett ta’informazzjoni li akkumpanja l-ewwel applikazzjoni għall-approvazzjoni tat-tip, jew fuq il-vettura deskritta fil-pakkett ta’ informazzjoni li akkumpanja l-estensjoni rilevanti.

4.3.2. Jekk l-awtorità ta’ l-approvazzjoni ma tkunx sodisfatta bil-proċedura ta’ verifika tal-manifattur, għandhom japplikaw il-punti 3.3 u 3.4 ta’ l-Anness X tad-Direttiva 2007/46/KE.

4.3.3. Għall-fini ta’ din it-taqsima u ta’ l-Appendiċi 1 u 2, it-terminu “inkwinant” għandu jinkludi l-inkwinanti regolati (mogħtija fit-Tabelli 1 u 2 ta’ l-Anness I tar-Regolament (KE) Nru 715/2007) u l-emissjoni tas-CO2

4.3.4. Il-konformità tal-vettura għall-emissjonijiet tas-CO2 għandha tkun iddeterminata skond il-proċedura deskritta fil-punt 4.2.2. bl-eċċezzjonijiet li ġejjin: 4.3.4.1. Id-dispożizzjonijiet tat-Taqsima 4.2.2.1 għandhom jiġu sostitwiti b’dan li ġej: B’mod mhux sistematiku, tliet vetturi fis-serje għandhom jittieħdu u jiġu ttestjati kif ġie deskritt fl-Anness XII. 4.3.4.2. Id-dispożizzjonijiet tat-Taqsima 4.2.3.1 għandhom jiġu sostitwiti b’dan li ġej: Madanakollu, fuq it-talba tal-manifattur, it-testijiet jistgħu jitwettqu fuq vetturi li kkompletaw massimu ta’ 15 000 km. F’dan il-każ, il-proċedura ta’ tħaddim fil-bidu għandha titwettaq mill-manifattur, li għandu jimpenja ruħu li ma jagħmel l-ebda aġġustament f’dawn il-vetturi. 4.3.4.3. Id-dispożizzjonijiet tat-Taqsima 4.2.3.2 għandhom jiġu sostitwiti b’dan li ġej: Jekk il-manifattur jixtieq jagħmel lill-vetturi t-tħaddim tal-bidu, (“x” km, fejn x ≤ 15 000 km), il-proċedura għandha tkun din li ġejja: (a) l-emissjonijiet ta’ l-inkwinanti għandhom jitkejlu f’żero u f'“x” km fuq l-ewwel vettura ttestjata; (b) il-koeffiċjent ta’ evoluzzjoni ta’ l-emissjonijiet bejn żero u “x” km għandu jiġi kalkulat għal kull wieħed mill-inkwinanti: Emissjonijiet “x” km/Emissjonijiet żero km Dan jista’ jkun inqas minn 1; u (ċ) il-vetturi l-oħra m’għandux isirilhom it-tħaddim tal-bidu, imma l-emissjonijiet tagħhom f’żero km għandhom ikunu multiplikati bil-koeffiċjent ta’ evoluzzjoni. F’dan il-każ, il-valuri li għandhom jittieħdu għandhom jkunu: (i) il-valuri f'“x” km għall-ewwel vettura, (ii) il-valuri f’żero km immultiplati bil-koeffiċjent ta’ evoluzzjoni għall-vetturi l-oħra. 4.3.4.4. Id-dispożizzjonijiet tat-Taqsima 4.2.3.3 għandhom jiġu sostitwiti b’dan li ġej: Għall-ittestjar għandhom jintużaw il-fjuwils ta’ referenza deskritti fl-Anness IX ta’ dan ir-Regolament. 4.3.4.5. Meta tiġi kontrollata l-konformità ta’ vettura għall-emissjonijiet tas-CO2 bħala alternattiva għall-proċedura li tissemma fit-Taqsima 4.3.4.3, il-manifattur tal-vettura jista’ juża koeffiċjent ta’ l-evoluzzjoni, EC, iffissat ta’ 0,92 u jimmultiplika l-valuri kollha tas-CO2 imkejla f’żero km b’dan il-fattur.

▼M6

4.3.5. Vettura mgħammra b’innovazzjonijiet ekoloġiċi ▼M9 4.3.5.1. Fil-każ ta' tip ta' vettura li hi mgħammra b'ekoinnovazzjoni waħda jew aktar, fis-sens tal-Artikolu 12 tar-Regolament (KE) Nru 443/2009 għal vetturi M1 u fis-sens tal-Artikolu 12 tar-Regolament (UE) Nru 510/2011 għall-vetturi N1, il-konformità tal-produzzjoni għandha tintwera skont l-ekoinnovazzjonijiet, billi jsiru t-testijiet stipulati fid-Deċiżjoni(jiet) tal-Kummissjoni li japprovaw l-ekoinnovazzjoni(jiet) ikkonċernati. ▼M6 4.3.5.2. Il-punti 4.3.1, 4.3.2 u 4.3.4 għandhom japplikaw.

▼B

4.4. Il-vetturi li jaħdmu b’power train elettrika biss

Il-miżuri biex tkun żgurata l-konformità tal-produzzjoni rigward il-konsum ta’ l-enerġija elettrika għandhom ikunu kontrollati fuq il-bażi tad-deskrizzjoni fiċ-ċertifikat ta’ l-approvazzjoni tat-tip stabbilit fl-Appendiċi 4 ta’ dan l-Anness.

4.4.1. B’mod partikolari, id-detentur ta’ l-approvazzjoni għandu: 4.4.1.1. Jiżgura ruħu mill-eżistenza tal-proċeduri għall-kontroll effettiv tal-kwalità tal-produzzjoni; 4.4.1.2. Ikollu aċċess għat-tagħmir meħtieġ biex tkun ikkontrollata l-konformità ma’ kull tip approvat; 4.4.1.3. Jiżgura ruħu li d-data li tikkonċerna r-riżultat tat-test tiġi reġistrata u li d-dokumenti annessi jkunu disponibbli matul perjodu li għad irid jiġi miftiehem mas-servizz amministrattiv; 4.4.1.4. Janalizza r-riżultati ta’ kull tip ta’ test sabiex jimmonitorja u jiżgura l-konsistenza tal-karatteristiċi tal-prodott, fejn iqis il-varjazzjonijiet ammissibbli fil-manifattura industrijali; 4.4.1.5. Jiżgura ruħu li għal kull tip ta’ vettura jitwettqu t-testijiet li jissemmew fl-Anness XII ta’ dan ir-Regolament; minkejja r-rekwiżiti tal-paragrafu 2.3.1.6. ta’ l-Anness 7 tar-Regolament Nru 101 tan-NU/ECE, fuq it-talba tal-manifattur, it-testijiet għandhom jitwettqu fuq vetturi li ma vvjaġġaw l-ebda distanza; 4.4.1.6. Jiżgura ruħu li kwalunkwe ġabra ta’ kampjuni jew ta’ biċċiet tat-test li turi nuqqas ta’ konformità mat-test tat-tip li qed jitqies tiġi segwita minn teħid ta’ kampjuni sussegwenti u minn test ieħor. Għandhom jittieħdu l-passi kollha meħtieġa biex tkun stabbilita mill-ġdida il-konformità tal-produzzjoni.

4.4.2. L-awtoritajiet ta’ l-approvazzjoni jistgħu jivverifikaw fi kwalunkwe ħin il-metodi li jiġu applikati f’kull unità ta’ produzzjoni. 4.4.2.1. F’kull spezzjoni, ir-rekords tat-testijiet u tal-monitoraġġ tal-produzzjoni għandhom jiġu komunikati lill-ispettur li jagħmel iż-żjara. 4.4.2.2. L-ispettur jista’ jagħżel b’mod mhux sistematiku l-kampjuni li għandhom jiġu ttestjati fil-laboratorju tal-manifattur. In-numru minimu tal-kampjuni għandu jiġi determinat fuq il-bażi tar-riżultati tal-kontrolli stess tal-manifattur. 4.4.2.3. Meta l-istandard tal-kwalità ma jidhirx li jkun sodisfaċenti jew meta jidher li jkun hemm għalfejn tiġi verifikata l-validità tat-testijiet imwettqa skond it-Taqsima 4.4.2.2, l-ispettur għandu jiġbor kampjuni li għandhom jintbagħtu lis-servizz tekniku li wettaq it-testijiet ta’ approvazzjoni. 4.4.2.4. L-awtoritajiet ta’ l-approvazzjoni jistgħu jwettqu t-testijiet kollha li ġew stabbiliti f’dan ir-Regolament.

4.5. Il-vetturi li jaħdmu b’power train elettrika ibrida

4.5.1. Il-miżuri biex tkun żgurata l-konformità tal-produzzjoni rigward l-emissjonijiet tas-CO2 u l-konsum ta’ l-enerġija elettrika minn vetturi elettriċi ibridi għandhom jiġu kontrollati fuq il-bażi tad-deskrizzjoni fiċ-ċertifikat ta’ l-approvazzjoni tat-tip li jikkonforma mal-mudell fl-Appendiċi 4.

4.5.2. Il-kontroll tal-konformità tal-produzzjoni hija bbażata fuq valutazzjoni tal-proċedura ta’ verifika tal-manifattur, li saret mill-awtorità ta’ l-approvazzjoni, biex tkun żgurata l-konformità tat-tip ta’ vettura rigward l-emissjoni tas-CO2 u l-konsum ta’ l-enerġija elettrika.

4.5.3. Jekk l-awtorità ta’ l-approvazzjoni mhix sodisfatta bl-istandard tal-proċedura ta’ verifika tal-manifattur, għandha teħtieġ li t-testijiet ta’ verifika jitwettqu fuq vetturi li qed jiġu prodotti.

4.5.4. Il-konformità għall-emissjonijiet tas-CO2 tiġi kontrollata billi jintużaw il-proċeduri statistiċi li ġew deskritti fit-Taqsima 4.3 u fl-Appendiċi 1 u 2. Il-vetturi għandhom jiġu ttestjati skond il-proċedura li ġiet deskritta fl-Anness XII.

4.6. Il-kontroll tal-konformità tal-vettura għal test tat-tip 3

4.6.1. Jekk se jitwettaq test tat-tip 3, għandu jsir fuq il-vetturi kollha magħżula għat-test tat-tip 1 tal-konformità tal-produzzjoni stabbilit fit-taqsima 4.2. Għandhom japplikaw il-kundizzjonijiet stabbiliti fl-Anness V.

4.7. Il-kontroll tal-konformità tal-vettura għal test tat-tip 4

4.7.1. Jekk se jitwettaq test tat-tip 4, għandu jsir skond l-Anness VI.

4.8. Il-kontroll tal-konformità tal-vettura għad-Dijanjostika Abbord (OBD)

4.8.1. Jekk se titwettaq verifika tar-rendiment tas-sistema OBD, għandha ssir skond ir-rekwiżiti li ġejjin: 4.8.1.1. Meta l-awtorità ta’ l-approvazzjoni tiddetermina li l-kwalità tal-produzzjoni tidher li mhix sodisfaċenti, b’mod mhux sistematiku għandha tittieħed vettura mis-serje u tiġi suġġetta għat-test